Jika Gagal Patuhi Peraturan, Datuk Vida Dilarang Masuk

Pengasas produk kecantikan yang juga Penasihat kehormat Persatuan Bola Sepak Kelantan (Kafa), Datuk Seri Hasmiza Othman diberi amaran supaya mematuhi peraturan perlawanan bola sepak terutama melibatkan pasukan The Red Warriors.

“Beliau perlu mematuhi peraturan di kawasan teknikal seperti elakkan menggunakan telefon bimbit, pakaian tidak boleh sama dengan yang dipakai oleh pemain di padang”

“Selain itu, beliau tidak boleh meninggalkan kawasan teknikal untuk bertemu dengan penyokong dan perkara-perkara seumpama itu. Ia adalah peraturan biasa dalam bola sepak yang perlu dipatuhi,” jelas Ketua pegawai eksekutif Football Malaysia Limited Liability Partnership (FMLLP), Kevin Ramalingam kepada portal Bernama.

Tegas Kevin lagi, jika Datuk Vida gagal mematuhi peraturan berkenaan, beliau mungkin tidak dibenarkan memasuki kawasan teknikal lagi bagi memastikan tiada siapa melanggar peraturan terbabit. (rkty/w)


Video Klip Bertaraf Antarabangsa, Lagu Aura White Mudah Melekat Di Ingatan

Lari daripada kebiasaan, tindakan berani Aura White hadir dengan video klip untuk mempromosikan produk adalah salah satu langkah yang mampu merubah industri kosmetik tanah air. Apa yang lebih menarik lagi, kualiti yang ditonjolkan juga memberikan hasil yang setanding video klip antarabangsa.

Selain lagu yang rancak dan mudah diingati, ini beberapa perkara yang kami sangat suka mengenai klip video Aura White:

Apa yang paling menarik, Ayda Jebat selaku duta produk ini sangat sempoi dan juga ramah dengan peminat. Jom tonton video klip Aura White. Sedar tidak sedar, sambil memandu pun boleh menyanyi lagu ini!


Zul Ariffin Dedah Separuh Badan Untuk Muka Depan Majalah Kesihatan

Siapa yang tak kenal pelakon kacak berbadan ‘sado’ Malaysia, kalau bukan Zul Ariffin yang digilai ramai wanita kerana susuk tubuhnya yang mantap dan sasa. Terbaru, beliau menghiasi muka depan majalah kesihatan, Men’s Health.

Gambar yang jelas menunjukan separuh badan Zul Ariffin yang tegap dan penuh lekuk ‘6 pack’ itu dikeluarkan khas untuk tatapan peminatnya bagi edisi bulan April.

Selain itu, majalah itu turut memuatkan tips penjagaan badan serta perjalanan karier beliau sebagai anak seni. Nampaknya segala kerja keras Zul membina badan selama ini membuahkan hasil.

Terdahulu beberapa selebriti tanah air yang lain turut pernah menjadi muka depan majalah tersebut. Antaranya adalah Nabil Ahmad dan Nazim Othman. (rkty/w)


Lydiawati Muat Naik Video Belasah Pengkid

Jika sebelum ini, pelakon popular era 1990-an, Lydiawati pernah menjelaskan situasinya yang sering diganggu oleh seorang wanita kepada Harian Metro. Namun, hari ini, Lydiawati hilang sabar dan memuatnaik dua bahagian video wanita yang didakwa sebagai pengkid itu dibelasah.

“Saya sudah tidak tahan diganggu beratus-ratus panggilan telefon dan SMS berunsur gangguan seks saban hari. Saya mulanya tidak syak apa-apa. Dia mendakwa peminat saya dan sanggup berbuat apa sahaja termasuk membelikan rumah serta membiayai kehidupan saya”

“Dia mengaku mempunyai harta dan aset ratusan juta ringgit di luar negara serta berkawan dengan selebriti terkenal di luar negara,” memetik kata-kata Lydiawati sebelum ini kepada Harian Metro.

Menurut Lydiawati di Facebooknya, dia mempunyai alasan sendiri mengapa memuatnaik video berkenaan selain menjelaskan bahawa kes tersebut sebenarnya sudah menjadi kes polis. Sementara wanita yang didakwa berasal dari Brunei tersebut kini melarikan diri.


Serbu Blue Cube Day Celcom Untuk Dapatkan Smarpthone Serendah RM130!

Bagi anda yang mencari jawapan pelan internet yang berbaloi untuk telefon pintar, jom serbu Blue Cube Celcom di Sunway Pyramid sempena #BlueCubeDay pada 25 sehingga 27 Mac bermula dari 10 pagi sehinggalah 10 malam.

Apa yang menarik lagi, anda boleh dapatkan pelbagai jenis telefon pintar seperti Apple, Samsung, Oppo, Xiaomi dan banyak lagi dengan potongan harga serendah 70% di samping pelbagai lagi hadiah menarik untuk anda dapatkan.

Jangan tak percaya, anda juga boleh dapatkan telefon pintar serendah RM130 sahaja dan yang menarik lagi – tiada kontrak! Klik sini untuk dapatkan barisan telefon pintar lain yang turut ditawarkan.

Apa yang anda perlu lakukan untuk dapatkan tawaran ini adalah dengan mendaftar dengan pakej baru pascabayar Celcom iaitu FIRST™ Gold dan anda boleh dapatkan 6 kelebihan yang terlampau awesome ini.

1. Hanya RM80 sebulan!
2. Internet Sehingga 10GB (internet percuma setiap Sabtu dan Ahad!)

3. Panggilan & SMS tanpa had!
4. Layari lagu secara percuma menggunakan Yonder Music
5. Data internet masih belum habis? Boleh bawa baki data sehingga 5GB ke bulan hadapan, tiada pembaziran data!
6. Boleh tukar smartphone baru bila bila masa jika anda langgan NewPhoneTM

Jadi jangan lepaskan peluang anda untuk serbu Blue Cube Di Sunway Pyramid nanti dan jangan lepaskan peluang anda untuk dapatkan telefon pintar terbaru.


Sharnaaz Ahmad Turun Padang Raih Undi

Pelakon dan pengarah, Sharnaaz Ahmad akan turun padang untuk membantu kelab peminatnya, Sharnaaz Ahmad Familia demi meraih kemenangan didalam Anugerah Bintang Popular BH ke-29 (ABPBH 29).

“Hampir setiap tahun nama saya dicalonkan dalam ABPBH, tetapi belum pernah menang. Memandangkan pada tahun ini saya mendapat tiga pencalonan, takkan satu pun tak sangkut bukan?”

“Saya akan memastikan sekurang-kurangnya mendapat satu anugerah daripada tiga pencalonan kali ini. Kalau mendapat lebih daripada itu pun, apa salahnya (sambil ketawa). Yang penting, saya akan berganding bahu membantu kelab peminat untuk mengundi sebanyak yang mungkin,” jelasnya kepada BH Online.

Di dalam anugerah penuh gemilang yang akan berlangsung pada 8 Mei ini, Sharnaaz telah tercalon dalam tiga kategori utama iaitu, Pelakon Filem Lelaki Popular dan Pelakon TV Lelaki Popular serta kategori Online. (rkty/w)


Amelina Dilabur Ratusan Ribu Ringgit Dek Kerana Aura Dangdut

Pengasas D’Herbs Holdings (M) Sdn Bhd, Dato’ Aliff Syukri Kamarzaman sanggup laburkan ratusan ribu ringgit demi mendapatkan Ratu Dangdut Malaysia Amelina sebagai duta produk pewarna rambut.

“Tidak perlu saya nyatakan apa nombornya, tetapi ia berjumlah ratusan ribu. Selain mempunyai rambut yang sihat, Amelina juga pandai menjaga penampilannya untuk sentiasa nampak bergaya sejak kembali semula aktif di dunia hiburan,” jelasnya kepada portal Astro Gempak.

Jelasnya lagi, pemilihan Amelina dibuat adalah berdasarkan penampilan penyanyi itu yang sentiasa segar selain daripada aura dangdutnya yang tersendiri.

Sementara itu menerusi portal Media Hiburan, Amelina meluahkan rasa bersyukur dan gembira kerana terpilih sebagai duta produk berkenaan termasuk menjayakan beberapa program yang diatur oleh D’Herbs. (rkty/w)


Sekitar Gambar Majlis Sambutan Birthday Emma Maembong

Tahniah kami ucapkan kepada Emma Maembong yang bakal menyambut hari lahirnya yang ke 24 tahun pada 27 Mac ini. Lebih beruntung, baru-baru ini kelab peminatnya juga turut mengadakan kejutan sambutan hari lahirnya.

Majlis sambutan hari lahirnya itu juga turut dihadiri oleh keluarga dan juga rakan selebriti. Buat Emma Maembong, semoga panjang umur, dilimpahkan rezeki dan sentiasa dipermudahkan segala urusan.

Kami kongsikan bersama anda beberapa keping gambar sepanjang majlis sambutan hari lahir Emma berlangsung. Enjoice! (rtky/s)


Syatilla Melvin & Shaheizy Sam Percaya Zuriat Meriahkan Keluarga, Limpahkan Rezeki

Setelah dua bulan mendirikan rumah tangga, ternyata soalan mengenai zuriat tidak dapat dielakkan buat Syatilla Melvin dan Shaheizy Sam. Bagaimanapun pasangan ini tidak mudah melatah selain menyatakan mahu redha jika diberikan zuriat dalam masa terdekat.

BACA: Syatilla Melvin Janji Bagi Anak Ramai Macam Pasukan Bola Sepak

“Kami tidak merancang, sebaliknya tidak kisah andai dikurniakan rezeki cahaya mata dalam tempoh terdekat. Suami juga begitu, dia percaya kehadiran anak akan memeriahkan lagi keluarga dan menambahkan rezeki”

“Namun, semua itu rezeki daripada Allah, kami hanya boleh menunggu sahaja,” ujar Syatilla kepada Kosmo! Online. Sebelum ini, Syatilla juga sudah berjanji untuk memberikan zuriat yang banyak kepada Sam.

Syatilla dan Sam selamat diijabkabul pada 8 Februari lalu dan sepanjang tempoh tersebut, peminat masih tidak berhenti berbicara mengenai perkahwinan yang disifatkan sebilangan khalayak sebagai majlis penuh drama. Selain itu, warga laman sosial juga hebat mempertikaikan perkahwinan mereka yang mendapat tajaan sehingga RM25 juta. (rtky/s)


Isteri Hamil 3 Bulan, Sam Sudah Senaraikan Nama Anak

Dalam menanti kehadiran cahaya mata tidak lama lagi, Sam Bunkface sudah membuat persiapan rapi dengan menyenaraikan nama-nama untuk bayinya. Di samping itu, khidmat rujukan dari mak ciknya yang juga sebagai doktor digunakan sepenuhnya.

“Persediaan buat masa ini kami ada merujuk dengan makcik saya kerana dia bekas doktor pakar dalam bidang ini. Mengenai nama anak pula kami ada juga senaraikan, sama ada anak lelaki atau perempuan kami tidak kisah yang penting selamat melahirkan anak”

“Kami juga tidak merancang di mana baby nanti akan dilahirkan, di mana kami berada pada ketika itu, maka, di hospital berhampiranlah tempat bakal baby lahir nanti,” katanya kepada portal Media Hiburan.

Tambahnya lagi, adalah normal untuk wanita mengalami keadaan hormon tapi bagi isterinya pula berbeza kerana beliau hanya mengalami ‘Night Sickness’. Bagi menjaga isterinya yang sedang hamil, Sam berhasrat untuk memperlahankan kerjayanya agar selalu berada disamping isteri tersayang. (rkty/w)


Erra Fazira Serasi Dengan Awie, Hormat Keputusan Bekas Suami

Bagaikan pasangan yang cukup serasi dalam filem Sembilu 22 tahun lalu, kemunculan bersama Awie dan juga Erra Fazira dalam filem terbaru yang menggandingkan mereka iaitu Warna Cinta kembali membuka kenangan pelakon ini.

“Perhubungan saya dengan Awie yang sudah saya anggap seperti abang saya sendiri. Di mana saya boleh bergurau senda, berbincang dan sebagainya. Kalau jadi kekasih pula dia ini jenis kuat cemburu,” katanya berseloroh.

Sementara itu dalam perkembangan lain, menurut Erra, dia menghormati keputusan bekas suaminya, Engku Emran supaya tidak melibatkan puteri sulungnya, Engku Aleesya ke dalam bidang seni.

“Keputusan bukan di pihak saya seorang harus ada persetujuan bapanya. Jadi saya tahu bapanya tidak mengizinkannya buat masa ini. Itu sebabnya, anak saya tidak terlibat dengan mana-mana dan saya pun bukan jenis memaksa,” katanya ketika ditemui di Majlis Tayangan Filem Warna Cinta Impian.

Tambahnya, selagi benda tersebut tidak bercanggah, tidak salah untuk bekas suaminya mengehadkan aktiviti anak sulungnya itu. Bagaimanapun, Erra menjelaskan perkara tersebut mempunyai batasan dan jika dia perlu bersuara, barulah dirinya akan menyatakan pendiriannya. (rtky/h)


Mira Filzah Beri Amaran Kepada Pemilik Akaun Palsu

Selepas nama melonjak naik menerusi drama Cinta Si Wedding Planner, Mira Filzah memberi amaran kepada pihak yang tidak bertanggungjawab agar tidak menggunakan namanya untuk mengaut keuntungan.

“Ia mungkin perkara biasa dilalui bagi seseorang artis apalagi yang baru nak mencipta nama seperti saya. Awalnya saya tidak ambil pusing mengenai perkara itu kerana tidak mahu disifatkan mudah melatah”

“Namun selepas memikirkan ada individu yang tidak bertanggungjawab meraih keuntungan dengan membuka akaun menggunakan nama saya di Instagram, ia saya kira sudah melampau,” jelasnya kepada mStar Online.

Tegasnya lagi, beliau hanya memiliki satu akaun Instagram sahaja iaitu MFMIRAFILZAH yang diuruskan sendiri olehnya. Malah beliau juga meminta para peminatnya supaya tidak terpedaya dengan akaun palsu itu. (rkty/w)


Selebriti Berbadan Besar Mampu Ke Hadapan

Pelawak, Abam Bocey menyifatkan percalonannya dalam tiga kategori untuk Anugerah Bintang Popular BH ke-29 (ABPBH 29) telah membuktikan selebriti berbadan besar sepertinya mampu ke hadapan.

“Bukan senang menjadi orang berbadan besar. Kami tidak seperti orang biasa yang lain. Sebagai contoh, apabila saya berada di atas pentas, perkara pertama yang dirisaukan ialah bagaimana jika pentas tempat saya berdiri itu roboh? Takut juga jika ia tidak dapat menampung berat badan saya”

“Selain itu, mempunyai saiz badan yang besar membuatkan diri cepat berasa penat. Saya perlu menguruskan jadual untuk berehat setidak-tidaknya sehari selepas dua hari bekerja kerana cepat penat. Apabila benda-benda kecil seperti ini berlaku, ia membuatkan golongan seperti saya mudah berputus asa,” katanya kepada BH Online.

Baginya lagi, mendapat tiga percalonan didalam anugerah terbabit dan ditambah pula dengan persaingan daripada selebriti lain, ianya sudah pun menjadi satu kemenangan bermakna buatnya sebagai anak seni. (rkty/w)


"Saya Ke Indonesia Atas Urusan Perniagaan"

Fathia Latiff menafikan gosip hangat yang diperkatakan diantara beliau dan pelakon kacak Indonesia, Baim Wong berikutan gambar-gambar mesra yang tersebar di laman media.

Fathia menerusi portal Utusan Malaysia juga menidakkan lawatan beliau ke Indonesia beberapa minggu lepas berjumpa Baim Wong dan hanyalah atas urusan perniagaan sahaja.

“Tidak, saya ke sana atas urusan perniagaan, tidak ada kena mengena dengan Baim. Tambahan pula saya ke Yogyakarta bukan ke Jakarta. Jadi tidak ada kena mengena mahu jumpa Baim atau sesiapa”

“Kami kawan, dan saya berkawan dengan ramai orang. Tiada istilah istimewa atau apa. Ggambar tersebut juga diambil ketika kami bekerjasama dalam sebuah drama baru-baru ini,” jelasnya lagi.

Selain itu, Fathia menegaskan bahawa urusan perkahwinan adalah perkara besar yang harus difikirkan dan gosip seumpama ini tidak sepatutnya tersebar tanpa pengesahan dari dirinya sendiri. (rkty/w)


Wak Doyok Akui Serasi dengan VVIP

Ikon fesyen terkenal, Wak Doyok akui kini sedang rapat dengan seorang wanita berstatus VVIP yang khabarnya sudah dikenalinya sejak tiga tahun lepas. Bagaimanapun Wak mempunyai jawapan tersendiri berhubung gosip itu.

Menerusi portal Malaysian Digest, Wak menjelaskan keserasian bersama wanita misteri itu kerana beliau juga bekerja dalam bidang kewartawanan dan mempunyai pengalaman dalam dunia hiburan.

“Ya saya berkawan baik dengan dia dan sejak akhir-akhir ini hubungan kami rapat. Kami mula berkenalan ketika di sebuah majlis anjuran anak Timbalan Perdana Menteri, kira-kira tiga tahun lalu”

“Saya suka berkawan dengan dia tambahan dia pun minat fesyen. Kami pernah keluar berdua dan sering juga kami berkongsi masalah seperti masalah tentang kerja,” katanya.

Dalam pada itu, desas desus ada mengatakan wanita VVIP itu adalah bekas isteri Sultan Brunei, Azrinaz Mazhar Hakim. Namun Wak sehingga kini Wak masih belum mengeluarkan sebarang kenyataan bahawa mereka menjalinkan sebarang hubungan. (rkty/w)


Adira AF Akui Menjadi Isteri Bukan Mudah, Jaga Komunikasi Dengan Madu

Penyanyi Adira AF yang kini telah pun bergelar seorang isteri memberitahu dia tidak mempunyai sebarang penjelasan mengenai khabar angin yang mengatakan bahawa dirinya sedang hamil.

“It’s complicated (Ia rumit). Seperti sebelum ini saya tetap dengan pendirian untuk tidak mengulas mengenai perkara itu. Harap peminat dapat doakan yang baik-baik untuk saya,” memetik kata-katanya kepada mStar Online baru-baru ini.

Bagaimanapun, dalam perkembangan lain, Adira juga mengakui kehidupannya kini semakin ceria dan tenang selepas berumah tangga selain mengakui menjadi seorang isteri bukanlah perkara yang mudah.

“Alhamdulillah keadaan semakin baik. Kehidupan saya makin tenang. Menjadi seorang isteri bukan senang. Mungkin di peringkat umur saya sudah banyak, cumanya agak terkejut sedikit jodoh cepat,” katanya yang ditemui di Majlis Pengumuman Finalis Anugerah Bintang Popular BH 29 (ABPBH 29).

Adira turut menjelaskan suaminya tidak pernah mengongkong akan kerjaya seninya dan sentiasa menyokong apa sahaja perkembangan kerjaya yang dilakukannya.

“Suami saya sangat memberikan sokongan dan tidak pernah mengongkong. Kalau pasal kerja dia ‘on’ saja,” kata Adira.

Mengenai kehidupan bermadu, Adira sebelum ini telah mendapat perhatian pelbagai pihak, ada yang mengecamnya malah ada juga yang menyokongnya. Bagi penyanyi ini, hidup bermadu tidak ada masalah sekiranya mempunyai komunikasi yang baik bagi kedua-dua belah pihak.

“Nasib berbeza-beza atau situasi yang berlainan. Saya mungkin ada yang bagus atau sebaliknya. Kalau ambil perkara ini sebagai positif Insya Allah akan baik. Begitu juga dengan komunikasi yang baik dalam hubungan. Setakat ini alhamdulillah semuanya berjalan dengan lancar,” katanya. (rtky/h)


Mira Filzah Tiada Masa Bercinta, Mahu Fokus Kerjaya

Pelakon yang semakin meningkat naik, Mira Filzah memberitahu ada di kalangan peminatnya di laman media sosial Instagram cuba memikat seterusnya ingin masuk meminangnya secara serius.

“Ada yang cuba mengurat tapi dalam emel pun ada. Sehinggakan ada yang betul-betul nak meminang secara serius dengan siap bagi resume tunjukkan dia kerja apa semua itu. Tetapi saya anggap perkara ini biasa, mungkin kita dikenali”

“Buat masa ini tidak ada masa untuk bercinta lagi kerana saya cukup sibuk dengan kerja. Jadi biarlah saya fokus pada kerjaya dahulu,” jelas pelakon yang berusia 23 tahun ini,” katanya yang ditemui di Majlis Pengumuman Finalis Anugerah Bintang Popular 29 (ABPBH 29).

Sementara itu, di majlis tersebut Mira Filzah turut tercalon sebagai finalis top 5 bagi kategori Artis Baharu Wanita Popular. Bagaimanapun, ujar pelakon Cinta Si Wedding Planner ini dia tidak meletakkan apa-apa harapan kerana tercalon pun sudah memadai bagi dirinya. (rtky/h)


Siti Nurhaliza Berehat 6 Bulan, Fokus Pada Keluarga

Sebelum ini, Dato’ Siti Nurhaliza pernah menyatakan hasratnya untuk berehat dari dunia seni. Malah terdengar juga khabar angin mengatakan bahawa selebriti kesayangan ramai ini akan bersara selepas mengadakan Konsert Dato’ Siti Nurhaliza & Friends pada 2 April ini.

Sementara itu, menurut laporan forum CARI, memang benar Siti Nurhaliza akan bersara namun bukanlah bermaksud beliau akan terus meninggalkan dunia seni, sebaliknya hanya mengambil rehat selama 6 bulan – sebelum kembali aktif selepas Aidilfitri nanti.

Sebelum ini, selepas berita mengenai dirinya keguguran, Siti pernah menjelaskan dia mahu berehat sebentar dari dunia hiburan kerana mahu memberikan tumpuan kepada keluarga dan usaha untuk mendapatkan zuriat.

Semoga apa yang dirancangkan Siti akan dipermudahkan. Mungkin juga Siti dan juga suaminya, Dato’ K akan berbulan madu lagi, siapa tahu? Apa yang pasti, iringan doa peminat sentiasa bersama penyanyi ini. (rtky/s)


Dato’ Aliff Syukri Mahu Tampil Lebih Korporat

Seringkali muncul dengan iklan yang pasti membuatkan penonton teringat-ingat terutamanya dengan slogan Terlajak Laris, pengasas kosmetik, Datuk Aliff Syukri menyatakan bahawa dia kini mahu tampil lebih macho dan serius.

“Dari segi perniagaan, saya tidak lagi mahu tampil dengan gimik seperti dahulu kerana umur yang hampir mencecah 30-an. Sebaliknya, saya mahu tampil dengan gaya macho dan berpakaian korporat”

“Sebenarnya di sebalik aksi seperti itu, saya sering memikirkan untuk melancarkan strategi baru di pasaran. Saya mahu nama produk saya menjadi gah di liga perniagaan. Saya tidak mahu hanya nampak seperti tin kosong, banyak cakap tetapi tidak laku,” katanya.

Memetik penjelasannya lagi kepada Malaysiakini, dia mengakui gimik ‘gedik’ yang dilakukan di dalam iklan televisyen adalah untuk menimbulkan keseronokan namun lama kelamaan ia mengundang malu lebih-lebih lagi dirinya juga sudah beristeri dan mempunya anak. (rtky/s)


Lisa Surihani Mahu Beri Sepenuh Perhatian Kepada Keluarga

Mengakui kehidupannya berubah selepas mendirikan rumahtangga lebih-lebih lagi setelah kelahiran Yahaira Leanne, Lisa Surihani dalam masa yang sama turut menjelaskan dia tidak menolak kemungkinan untuk menarik diri daripada industri hiburan.

BACA: Yusry KRU, Lisa Surihani Enggan Buka Laman Sosial Untuk Anak

“Sejak ada anak, segalanya berubah. Jika dulu keutamaan saya berbeza, sekarang it’s all about her. Mengenai kerjaya lakonan, saya terbuka untuk perlahankan aktiviti lakonan agar dapat luangkan masa dengan anak”

“Bila tiba masa sesuai, saya akan kembali aktif. Saya juga tidak menolak kemungkinan untuk bersara. Jika saya perlu memilih antara kerjaya atau motherhood, saya pasti memilih motherhood. Tapi saya tidak pernah meletakkan jangka masa sasaran untuk saya meninggalkan dunia lakonan,” jelas Lisa kepada portal Tonton Extra.

Selain itu, pelakon ini juga dalam masa yang sama sangat bersyukur di atas rezekinya yang diterima ketika ini malah Lisa juga menjelaskan dia tidak ralat sekiranya dia meninggalkan industri hiburan kerana namanya tidak berdepan sebarang kontroversi. (rtky/s)


Karaoke Sambil Memandu, Achey Bocey Mohon Maaf Atas Kesilapan

Baru-baru ini, ramai peminat yang terhibur di laman sosial berikutan gelagat Achey Bocey bersama seorang wanita yang berkaraoke menggunakan applikasi Smule. Bagaimanapun tindakan Achey berkaraoke sambil memandu turut mengundang rasa kurang senang peminatnya.

“Pada masa itu saya dalam perjalanan untuk menghadiri majlis resepsi Shahrol Shiro dan memandu di lorong kenderaan perlahan. Sebenarnya itu adalah salah satu cara saya untuk menghilangkan rasa mengantuk dan menghiburkan diri sendiri”

“Bagaimanapun saya tetap memberikan penumpuan pada pemanduan saya. Pun begitu, saya mohon maaf di atas kesilapan yang telah saya lakukan,” jelas Achey kepada portal Media Hiburan.

Dalam video karaoke tersebut (video di bawah), gelagat lucu Achey dan juga wanita yang berduet dengannya itu membuatkan ramai pengikutnya terhibur lantas membuatkan perkara tersebut pantas menjadi bahan perkongsian di laman sosial. (rtky/s)


Mia Sara Mohon Produksi Lebih Terbuka Terima Pelakon Berhijab

Bagi bintang cilik yang baru mengenakan hijab, Mia Sara, dia kini memohon penerbit untuk menghormati pelakon yang usah berhijrah. Mia menyuarakan pendapatnya itu apabila ada sesetengah pelakon yang terpaksa mengikut kehendak produksi.

“Tidak wajar meletakkan seluruh kesalahan kepada pelakon apabila mereka terpaksa membuka tudung untuk menjayakan sesuatu watak. Pada pandangan saya, orang yang menyebabkan mereka bertindak demikian juga patut dipersalahkan”

“Dalam hal ini, saya berharap produksi bersikap lebih terbuka dan menerima pelakon bertudung seadanya. Jangan ubah penampilan mereka apabila sudah menetapkan pendirian untuk berhijab. Kita bertudung kerana Allah dan bukan untuk memuaskan hati orang lain”

“Jadi kenapa perlu kita mengikut cakap mereka? Saya bertudung atas kerelaan diri dan ia datang dari hati. Apabila usia semakin meningkat, saya jadi tidak selesa apabila terpaksa membuka aurat,” katanya kepada BH Online.

Tambah Mia, dia mengakui sebelum ini pernah diminta menanggalkan hijab jika ingin terbabit dalam sesebuah produksi tersebut. Mia juga menyuarakan rasa syukurnya kerana dibukakan pintu hati untuk berhijrah pada usia muda. (rtky/s)


Raja Farah Akui Bukan Mudah Hadapai Tohmahan

Terpalit dengan tuduhan mandul selepas lima tahun mendirikan rumah tangga tanpa zuriat bersama bekas suami, Raja Farah tidak menafikan yang beliau pernah bimbang perkahwinan terbarunya juga gagal memberi zuriat seperti perkahwinan yang terdahulu.

“Pernah saya tanyakan kepada suami, jika benar saya tidak boleh mengandung, apa yang dia akan lakukan? Sampai sebegitu sekali rasa ragu dan bimbang saya”

“Ternyata saya telah mengahwini seorang lelaki yang sangat positif. Dia tidak melihat perkara ini sebagai sesuatu yang menakutkan. Jawapannya buat saya ketika itu amat mudah dan ringkas – tidak mengapa kita terus berdoa dan berdoa. Itu sahaja”

“Ada yang meminta maaf kerana pernah menuduh saya macam-macam sebelum ini. Bagi saya perkara ini normal semua orang membuat kesalahan. Berhati-hati sebelum menjatuhkan hukuman kepada orang lain juga,” katanya kepada Utusan Online.

Selain itu, Raja Farah juga mengakui perkara tersebut bukanlah mudah untuk dihadapinya, lebih-lebih lagi dirinya sendiri adalah insan yang cepat sensitif dan emosinya mudah terpengaruh. (rtky/w)


Siti Nordiana Lebih Suka Berdiam Diri Isu Bercinta Dengan Pengurus Sendiri

Tidak menafikan bahawa memang ada selebriti yang menjalin cinta dengan pengurus sendiri, menurut penyanyi Siti Nordiana atau lebih mesra disapa Nana, perkara tersebut bukanlah menjadi kesalahan.

“Memang tidak salah menjalinkan hubungan cinta dengan pengurus sendiri. Perkara tersebut memang terjadi dalam dunia hiburan. Namun begitu, dakwaan yang mengatakan saya bercinta dengan pengurus adalah tidak benar”

“Hubungan yang terjalin antara saya dan pengurus cuma biasa-biasa sahaja. Tidak timbul perasaan yang lebih dari hubungan antara pengurus dan artis,” memetik penjelasannya kepada portal Astro Gempak.

Tambah Nana, pengurusnya itu telah menjaganya sejak dari tahun 2011 lagi. Selain itu, Nana lebih suka untuk tidak mengulas lanjut mengenai perkara berkenaan. (rtky/s)


Amelina Mahu Fokus Kepada Kerjaya & Keluarga

Ratu Dangdut Malaysia, Amelina berkongsi ketika di awal kemunculannya semula dalam bidang nyanyian ketika ini, ada segelintir peminat yang cuba untuk mendekatinya. Bagaimanapun, penyanyi dangdut yang sudah berusia 41 tahun ini, menganggap perkara tersebut sekadar gurauan.

“Adalah yang cuba mengurat, tetapi saya ini sudah 41 tahun anak dah 6 orang takkanlah ada yang nak lagi,” katanya sambil berseloroh. Tambah penyanyi ini, dia mahu memberi fokus terbaik kepada kerjaya dan juga keluarga, terutama sekali anak serta ibunya.

“Banyak orang di sekeliling saya yang sentiasa menasihati, memberi teguran dan ‘brainwash’ dengan apa sahaja tindakan yang saya buat. Daripada situ kita dapat pastikan mana yang baik dan buruk”

“Di umur yang menjangkau pertengahan ini saya hanya fokuskan pada karier sahaja dan keenam-enam anak saya yang sedang membesar,” katanya yang ditemui di Majlis Pelantikan Amelina Sebagai Duta Pewarna Rambut D’Herbs.

Penyanyi ini turut berkongsi cerita di awal kemunculannya semula ramai mempertikaikan kredibilitinya sebagai penyanyi serta imej yang dibawakan sehingga dia sedikit terkilan. Namun, berkat usaha dan tawakal dirinya pada yang Esa akhirnya keputusan untuk kembali dalam industri hiburan tanah air tidak mengecewakan kerana banyak tawaran yang diperolehi.

“Mula-mula masuk terkejut juga tengok komen-komen haters, sampai saya pun rasa mental juga. Tapi tidak mengapa mungkin mereka kurang kasih sayang. Alhamdulillah selepas itu banyak tawaran sehingga saya sudah menghasilkan single ‘Cinta Harus Seksi’ dan sudah pun menghabiskan penggambaran klip video tersebut di Jakarta Indonesia pada tahun lepas. Ini berkat usaha dan doa anak-anak serta keluarga saya yang banyak membantu,” ujarnya. (rtky/h)


Nora Danish & Nedim Luang Masa Bersama Keluarga Di Bumi Iceland

Cemburu betul melihat Nora Danish, Nedim dan keluarga mereka meluangkan masa bercuti bersama di Iceland. Lebih manis lagi, putera kesayangan Nora, Rayqal turut menemaninya di sana.

Perkongsian gambar di Instagram pelakon tersebut pastinya mengundang komen yang menyatakan rasa cemburu kerana menikmati cuaca yang dingin di sana berbanding di bumi Malaysia.

Sebelum ini Nora pernah menafikan bahawa dia dan juga Nedim akan berkahwin dalam masa yang terdekat selain menyatakan bahawa dia tidak akan merahsiakan hal tersebut jika waktunya sudah hampir. Kami kongsikan bersama anda beberapa keping gambar pecutian Nora Danish bersama kekasih hati dan juga keluarga. (rtky/s)


Cecah Kutipan RM17 Juta, Munafik Atasi Polis Evo Sebagai Filem Paling Laris

Belum cukup tempoh sebulan ditayangkan di pawagam, kini filem Munafik sudah berjaya mencatat kutipan RM17 juta sehingga semalam sekaligus mengatasi filem Polis Evo yang mengambil masa selama 60 hari untuk mencapai kutipan RM17.54 juta.

“Kutipan di Malaysia saja mencecah RM15.5 juta manakala di Singapura mencatatkan kutipan S$440,000 dan Brunei, RM300,000. Jumlah ini mengatasi kutipan filem Polis Evo yang mengambil masa 60 hari untuk mencapai kutipan RM17.45 juta,” katanya kepada portal Kafebuzz.

“Filem ini membelanjakan kos sebanyak RM400,000 untuk promosi tetapi promosi paling berkesan adalah apabila penonton bercerita dari mulut ke mulut orang lain”

“Bagi Syamsul, dia menyatakan rasa bersyukur atas sambutan hebat filemnya kali ini dan cuma berharap pada mulanya agar filem ini mengatasi KL Gangster sudah cukup bagus,” katanya. Selain itu, Munafik juga mencatat sejarah sebagai filem Melayu paling tinggi kutipan dalam sejarah perfileman Singapura.

Sementara itu, Syamsul melalui kemaskini di akaun laman Facebooknya menjelaskan bahawa apa yang didoakannya kini sudah termakbul malah turut mahu melihat filem itu terus berjaya di Malaysia.

“Akhirnya termakbul doa. Jauh di sudut hati, ingin sekali melihat filem Islamik Dakwah dilihat sebagai antara filem berjaya di Malaysia. Jangan sesekali kita was-was dengan kuasa Tuhan. Allah maha mendengar doa dan rintihan semua hamba,” katanya.

Sebelum ini, menurut Syamsul, jumlah pawagam yang menayangkan filem tersebut turut ditambah oleh kerana sambutan hangat yang diberikan oleh penonton, iaitu sebanyak 120 pawagam (sebelum ini hanya 90). (rtky/s)


Elly Mazlien Kongsi Nama Anak Sulungnya Di Instagram

Setelah selamat melahirkan bayi pertamanya awal Mac lalu, Elly Mazlien mula berkongsi nama anak perempuannya itu kepada para peminatnya melalui hashtag yang terdapat di dalam caption gambar yang dimuatnaik iaitu – Putri Sara Sefhia.

Dalam posting yang dimuat naik di Instagramnya, beliau mendedahkan nama anaknya dengan menggunakan hashtag Putri Sara Sefhia berserta gambar anaknya yang menampakkan separuh daripada wajahnya.

Elly sebelum ini telah mengesahkan bahawa beliau telah bercerai talak satu dengan suaminya yang juga pengarah drama, Azmi Hatta pada tahun lalu. Cukup untuk saya beritahu, saya dan Azmi bukan lagi suami isteri”

“Saya mohon maaf kerana tidak dapat berkongsi lebih lanjut berkenaan perkara itu. Sudah tiba masanya saya memaklumkan perkara ini memandangkan saya sudah selamat bersalin. Jadi, tidak perlu lagi timbul sebarang spekulasi berkenaan hubungan kami selama ini,” katanya kepada Harian Metro. (rtky/w)


Peserta Clever Girl Dikritik, Penerbit Minta Henti Kecaman

Selepas terpalit pelbagai kontroversi, penerbit Clever Girl Malaysia tampil meminta orang ramai berhenti mengecam peserta rancangan tersebut yang dikatakan kurang bijak menjawab soalan yang diajukan.

BACA: Mawar Rashid Akui Patah Semangat Kerana Kontroversi Tidak Tahu GST

“Peserta yang dipilih mempunyai tahap IQ sangat tinggi, namun dek rasa gemuruh ketika berdepan ujian yang diberi, ia membuatkan sesetengahnya gugup”

“Sebagai penerbit yang mengendalikan program baharu, segala kritikan diterima dengan hati yang terbuka. Cuma janganlah mengecam peserta secara berlebih-lebihan. Mereka sangat bijak sebenarnya, cuma kerana gugup, jawapan betul yang patut diberikan menjadi salah pula”

“Mengatasi sifat gemuruh juga antara ujian buat mereka kerana ia mampu memberikan fokus yang penuh dalam melunaskan tugasan diberi,” jelasnya kepada BH Online.

Clever Girl Malaysia merupakan sebuah program realiti TV terbaru yang menampilkan 14 gadis terpintar dari setiap negeri di Malaysia yang bertanding bagi merebut hadiah wang tunai sebanyak RM100,000.

Namun rancangan berbentuk game show yang bermula sejak awal Mac lalu mula mendapat kritikan pedas apabila salah seorang peserta yang dikenali, Wan Zarith Sofia yang mewakili negeri Johor, gagal membezakan Mother Teresa dan Mahatma Gandhi.

Perkara itu berterusan apabila peserta Selangor, Arina Mohd Fairin tidak dapat menjawab soalan mudah berkenaan bilangan warna bendera Malaysia.

Terbaru pihak produksi pula mendapat kritikan hebat apabila rata-rata peserta menjawab soalan; “Berapa banyakkah filem P Ramlee yang ada perkataan Bujang Lapok?” dengan jawapan tiga dan seterusnya disahkan oleh pengacaranya, Alif Satar walaupun jawapan sebenar adalah empat iaitu,Bujang Lapok, Pendekar Bujang Lapok, Seniman Bujang Lapok dan Ali Baba Bujang Lapok. (rtky/w)


Nazim Othman Umum Tarikh Perkahwinan Apabila Persiapan Selesai

Walaupun telah mengikat tali pertunangan kira-kira empat bulan lalu, pasangan romantis, Nazim Othman dan Bella Dally masih merahsiakan tarikh perkahwinan mereka.

“Alhamdulillah, persiapan perkahwinan saya dan Bella sedang giat dijalankan sejak kami bertunang tanpa sebarang isu yang memeningkan kepala. Bagaimanapun, untuk perkembangan lanjut saya hanya akan maklumkan dalam masa sebulan lagi selepas semua persiapan siap sepenuhnya”

“Sebenarnya saya dan tunang sudah sependapat untuk menjalani persiapan dengan tenang tanpa sebarang tekanan. Kami ingin mengurangkan sebanyak mungkin tekanan sepanjang tempoh pertunangan”

“Jadi, ini merupakan sebab utama saya tidak berkongsi perkembangan persiapan perkahwinan. Insya-Allah, apabila persiapan sudah selesai saya akan beritahu kepada umum,” jelasnya kepada Kosmo! Online.

Semoga majlis perkahwinan yang bakal diadakan akan berjalan lancar dan dipermudahkan segala urusan. (rtky/w)


Ramona Zamzam Akui Belum Sedia Timang Anak

Bakal meraikan ulangtahun perkahwinan pertama pada 1 Mei ini, Ramona Zamzam dan suami masih mahu meluangkan masa berdua-duaan dan mengakui belum bersedia untuk menimang cahaya mata buat ketika ini.

BACA: Sekitar Resepsi Ramona Zam Zam dan Rami Alashkar Di Perak

“Alhamdulillah, selepas berkahwin Ramona rasa seronok. Rasa masih dalam musim percintaan walaupun sudah hampir setahun kahwin. Rasa belum puas bercinta dengan suami. Masih banyak yang Ramona ingin tahu tentang suami”

“Kami masih dalam proses saling mengenali. Ramona masih mahu bermanja-manja dengan suami. Mahu dia berikan sepenuh perhatian kepada Ramona. Apabila ada waktu terluang, Ramona mahu keluar berdua-duaan dengan dia”

“Perkara-perkara ini membuatkan Ramona mahu menangguhkan hasrat untuk menimang cahaya mata. Suami pun memahami dan dia tidak mempunyai isu tentang perkara ini. Mungkin selepas dua tahun usia perkahwinan, kami akan mula merancang untuk dapatkan anak,” katanya kepada Tonton Extra. (rtky/s)


Walau Menang Anugerah, Ayda Jebat Akui Tertekan Dengan Kritikan

Baru-baru ini Ayda Jebat telah berjaya merangkul pelbagai pada Anugerah Meletop Era namun dalam masa yang sama perkara tersebut turut membuatkan dirinya tertekan akibat komen nagatif daripada pengikutnya di laman sosial.

“Selepas kemenangan ini, banyak komen negatif dan luahan tidak puas hati saya dengar. Tertanya-tanya juga adakah menjadi satu kesalahan apabila kemenangan berpihak kepada saya? Dua hari selepas majlis itu berlangsung, saya bertemu dengan Johan, Ray dan Haniff secara kebetulan”

“Mereka banyak menasihati saya. Antaranya, jangan pedulikan kata-kata negatif yang dilemparkan orang ramai. Mungkin juga kerana sikap saya yang suka membaca komen peminat membuatkan saya tertekan dan hilang keyakinan”

“Selepas mendengar nasihat Johan, saya abaikan semua komen tidak membina malah ada juga yang saya buang dan sekat di laman Instagram saya,” jelasnya kepada Harian Metro.

Selain itu, Ayda juga menyatakan bahawa dia sangat bersyukur kerana sentiasa mendapat sokongan peminat yang tidak putus-putus. (rtky/s)


"Saya Bukan Kejam Ceraikan Dia Ketika Hamil, Tapi..." - Azmi Hatta

Kisah penceraian Elly Mazlein dan pengarah Azmi Hatta baru baru ini mendapat perhatian ramai selepas pasangan itu mengakui sudah bercerai ketika si isteri masih dalam tempoh mengandung anak pertama mereka.

Ramai menyuarakan pendapat yang Azmi Hatta sebagai seorang lelaki yang tidak berhati perut untuk menceraikan Elly Mazlein dalam keadaan begitu walau apa jua alasan yang diberikan.

Bercakap kepada mStar Online hari ini, Azmi Hatta mendedahkan yang keputusan untuk berpisah dengan Elly Mazlein bukan sesuatu yang mudah dan terkilan dengan tuduhan orang ramai.

“Saya terkilan ramai pihak menunding jari kepada saya sebagai orang yang dipersalahkan dalam perpisahan ini. Hanya Allah mengetahui tentang ini dan saya yakin berada di pihak yang benar”

“Kami berpisah selepas mendapat khidmat nasihat beberapa pihak dan talak dijatuhkan di hadapan hakim ketika usia kandungan Elly berusia 5 bulan, secara warasnya memang saya tidak mahu berpisah”

“Saya bukan lelaki yang kejam untuk ceraikan dia pada waktu dia sedang hamil. Namun jodoh itu kuasa Allah,” ujarnya panjang lebar menjelaskan keadaan sebenar yang berlaku antara mereka.

Azmi Hatta turut menafikan kenyataan Elly Mazlein sendiri baru baru ini yang mengaitkan seorang pelakon wanita bernama Faye Kusairi sebagai punca penceraian mereka berdua. (rtky/m)


Wak Doyok Nafi Gayakan Jam Tangan Berjenama Palsu

Baru-baru ini tersebar di laman Instagram bahawa Wak Doyok telah didakwa menggayakan jam tangan berjenama palsu dan menerusi BH Online, ikon fesyen itu meluahkan rasa terkilannya dengan tuduhan tersebut.

“Sebagai orang fesyen, saya suka menggayakan apa saja jenis jam yang sesuai dengan imej saya tampilkan pada waktu itu. Saya ingin menegaskan di sini, jam tangan yang saya pakai itu adalah asli”

“Kenapa perlu membanding-bandingkan sama ada ia asli atau tidak?” katanya. Selain itu, Wak Doyok juga dikatakan telah memadam gmbar yang dimaksudkan tersebut. Namun sekali lagi, dia menjelaskan bahawa perkara tersebut adalah di atas kapasiti promosi.

“Tiada apa yang pelik jika melihat saya memadamkan beberapa gambar yang dimuat naik di Instagram. Ini kerana gambar itu adalah promosi IG Review (Instagram Review). Jadi, jika ada yang menganggap saya memadam gambar yang kononnya saya menggayakan jam tangan mewah palsu, mereka silap,” jelasnya lagi. (rtky/s)


Sport Planet Serang Selangor, Potongan Harga Sehingga 70%!

Berita baik untuk semua penduduk Selangor kerana pada 24 Mac sehingga 3 April ini, SPORT PLANET akan mengadakan jualan penghabisan musim barangan sukan terbesar di Malaysia yang bertempat di Star Avenue Lifestyle Mall bermula pukul 11 pagi sehinggalah 9 malam.

Antara barangan yang anda boleh dapatkan di sana ialah kasut, pakaian, raket, bola dan lain- lain aksesori sukan malah pakaian dalam wanita berjenama juga turut menjadi pilihan utama di sana. Memang murah habis!

Antara jenama antarabangsa yang anda boleh dapatkan ialah Adidas, Puma, Timberland, Umbro, Yonex dan lain-lain. Cuba bayangkan penjimatan yang anda dapat lakukan dengan potongan diskaun di sini sehingga 70%. Memang betul-betul berbaloi.

Cepat tandakan pada kalendar anda tarikh tersebut dan berikut merupakan alamat lengkap untuk ke Star Avenue Lifestyle Mall – No.3 Jalan Zuhal U5/177, Bandar Pinggiran Subang, 40150, Shah Alam, Selangor.

Kami kongsikan dengan anda beberapa keping gambar barangan yang anda boleh dapatkan di sana nanti. Jika tidak mahu ketinggalan sebarang perkara terkini, bolehlah ikuti Facebook mereka di sini.


Zara Zya Tiada Masa Untuk Bercinta, Nafi Gosip Cinta Lokasi

Masih lagi bujang dan belum mendirikan rumah tangga, nama pelakon Zara Zya seringkali dikaitkan dengan persoalan sama ada dia sudah mempunyai kekasih hati atau tidak. Namun bagi Zara, dia mengakui tiada masa untuk bercinta.

“Saya tiada masa untuk bercinta kerana terlalu sibuk dengan kerjaya. Nanti, saya juga yang kecewa apabila masing-masing bosan kerana tiada masa untuk si dia,” katanya kepada Kosmo! Online.

Selain itu, pelakon wanita yang komited dengan kerjaya ini juga menjelaskan bahawa keluarganya juga memahami apa yang dilaluinya kini selain menolak dakwaan terjebak dengan cinta lokasi.

“Keluarga juga memahami meskipun abang dan kakak kesemuanya berkahwin awal. Lagipun, saya anak bongsu. Saya menganggap set penggambaran sebagai pejabat, jadi mustahil terjadinya cinta lokasi”

“Justeru, mana mungkin mahu bercinta dengan orang lain pula di set penggambaran yang berbeza,” jelas Zara Zya lagi. Pastinya Zara juga akan berkongsi dengan peminat jika hatinya sudah dimiliki satu hari nanti. (rtky/s)


Di Sekitar Resepsi Perkahwinan Ungku Hariz Dan Jihan Muse

Selamat diijabkabul petang tadi di Laman Kayangan, Shah Alam dalam satu majlis pernikahan ringkas tetapi meriah, malam ini pasangan Ungku Hariz dan Jihan Muse diraikan dalam sebuah resepsi perkahwinan yang diadakan di tempat sama.

Terdahulu, Jihan Muse atau nama sebenarnya Nuur Jihan Musa dan Ungku Hariz Faizal Ungku Mohamed Fadli dinikahkan bapa pengantin perempuan, Musa Abdul Aziz dan pengantin perempuan menerima RM300 sebagai mas kahwin dan saling berbalas lima dulang hantaran.

Pasangan yang telah menjalinkan hubungan cinta sejak tahun 2007 ini tampil cantik dan bergaya mengenakan busana sedondon rona putih. Ini merupakan resepsi perkahwinan pertama dan sebelah pihak lelaki akan diadakan pada 27 Mac kelak.

Kami doakan pasangan ini berbahagia sehingga ke akhirnya, cepat cepat dapat anak ya. (rtky/m)


Gambar Sekitar Majlis Pernikahan Jihan Muse, Ungku Hariz

Tahniah kami ucapkan kepada Jihan Muse kerana telah selamat bergelar isteri kepada Ungku Hariz dengan sekali lafaz dalam sebuah majlis pernikahan ringkas di Laman Kayangan, Shah Alam.

Jihan dan Ungku Hariz dinikahkan bapa pengantin perempuan, Musa Abdul Aziz bersaksikan Pendaftar Kanan Perkahwinan, Cerai dan Rujuk Pejabat Agama Islam Daerah Petaling, Muhamad Sujak Muhamad Dasuki, bapa Ungku Hariz Ungku Mohamed Fadli, adik-beradik dan keluarga terdekat.

Pengantin perempuan menerima RM 300 sebagai mas kahwin dan saling berbalas lima dulang hantaran. Bagaimanapun, pasangan pengantin merahsiakan jumlah wang hantaran.

Sementara itu, majlis resepsi pasangan yang bertemakan klasik rekaan busana dari Man Kajang dan solekan, Deqsha akan diadakan pada 27 Mac ini di Menara NAZA TTDI, Shah Alam. Kami kongsikan bersama anda gambar sepanjang majlis pernikahan berlangsung. (rtky/s)


Syarul Ridzwan Jauhi Cinta Lokasi Demi Elak Konflik

Pelakon Syarul Ridzwan yang memenangi Anugerah Aktor Hero Pilihan serta Anugerah Pasangan Pilihan bersama Janna Nick menerusi Drama ‘Kau Aku Kita’ menjelaskan bercinta di lokasi penggambaran akan menjejaskan keserasian antara watak hero dan heroin.

Jelasnya, apabila bersama Janna Nick untuk drama ‘Kau Aku Kita’ dia begitu teruja dan senang bekerjasama antara mereka berdua walaupun jarak perbezaan umur.

“Saya selesa bersama Janna Nick dia seorang pelakon baru yang sangat hebat, versatil dan senang untuk bekerjasama dengannya. Untuk saya mencipta keserasian saya bercakap-cakap sambil mengusik dia daripada situ kita boleh masuk. Dia juga sangat profesional,” katanya yang turut disokong oleh mentornya pelakon Sheila Rusly yang mengatakan mereka berdua sangat profesional tanpa adanya cinta lokasi, kerana sebelum ini Syarul Ridzwan pernah dikaitkan dengan cinta di lokasi penggambaran tidak lama dahulu.

“Mereka berdua sangat profesional apabila bekerja. Saya lihat ini adalah yang terbaik kerana tidak mempunyai sebarang hubungan cinta lokasi yang patut dihindarkan supaya tidak timbulnya konflik di set penggambaran,” ujar Sheila Rusly.

Sementara itu, seperti sedia maklum Syarul Ridzwan telah meletakkan beberapa syarat apabila mahu bergandingan dengan pelakon wanita apabila tidak mahu bersentuhan.

“Saya ubah secara perlahan-lahan seperti tidak berpelukan, dan mendokong. Untuk drama ‘Kau Aku Kita’ banyak benda yang berlapik selain ‘camera trick’ dan proses editing yang bagus. Mungkin sebab itu drama ini menang malam ini. Tetapi bukanlah nak cakap depan TV saya tak buat belakang saya buat, saya cuma nak tonjolkan jadi yang lebih daripada semalam,” tambahnya lagi. (rtky/h)


Shahz Jaszle Berubah Demi Keluarga, Komitmen

Pelakon Shahz Jaszle yang pernah dihimpit kontroversi suatu ketika dahulu memberitahu banyak perubahan berlaku dalam dirinya lebih-lebih lagi apabila dia kini bergelar seorang ayah.

“Alhamdulillah keluarga saya bertambah bahagia selepas isteri selamat melahirkan anak sulung perempuan. Sepanjang itu banyak perubahan yang berlaku pada diri saya seperti komitmen saya semakin tinggi”

“Saya kena kerja kuat untuk menyara keluarga, tambah-tambah lagi apabila isteri sudah tidak bekerja lagi,” katanya kepada Rotikaya ketika ditemui di Majlis Anugerah Drama Festival Kuala Lumpur 2016 (DFKL 2016).

Sementara itu, Shahz Jaszle menjelaskan perubahan berat badannya yang kelihatan sedikit berisi kerana dia begitu bahagia dengan kehidupannya kini dan akan menurunkan berat badannya semula untuk memenuhi tuntutan kerjayanya.

“Saya naik badan 5kg dari 75kg ke 80kg dan dalam masa yang sama saya sedang berdiet semula untuk memenuhi tuntutan tawaran berlakon,” katanya yang telah mempunyai dua drama daripada TV3. (rtky/h)


Janna Nick Tumpukan Perhatian Pada Kualiti Skrip

Pelakon yang baru sahaja memenangi kategori Aktres Pilihan menerusi drama ‘Kau Aku Kita’ di Anugerah Drama Festival Kuala Lumpur 2016 (DFKL 2016) Janna Nick, menjelaskan tidak ada istilah demand tetapi mementingkan kualiti skrip dan lakonannya sendiri.

“Tidak ada istilah demand, apa yang saya titik beratkan ialah soal kualiti lakonan, skrip dan kepelbagaian watak dalam sesuatu naskhah tersebut. Kalau boleh lepas ini saya akan memberikan lebih lagi daripada apa yang telah saya buat masa sekarang ini,” katanya kepada Rotikaya.

Dalam pada itu, dia memberitahu tidak menjangkakan kemenangan berpihak kepadanya kerana melihatkan kesemua calon terdiri daripada nama-nama besar seperti Ayda Jebat, Zara Zya, Izreen Azminda dan Dayana Roza nyata membuatkan dirinya begitu kerdil.

“Alhamdulillah saya memang tak jangkakan langsung kerana sekarang ini perasaan saya sangat gemuruh dan takut. Melihatkan nama-nama yang bertanding juga semua cukup kuat dan mempunyai lakonan yang hebat”

“Tetapi ini mungkin rezeki saya dan selepas ini saya perlu bekerja dengan lebih kuat untuk meningkatkan mutu lakonan saya” ujarnya mengakhiri perbualan. (rtky/h)


Gaya Selebriti Di Karpet Merah Anugerah Drama Festival Kuala Lumpur 2016

Malam ini berlangsungnya Anugerah Drama Festival Kuala Lumpur 2016 (DFKL) yang mengambil tempat di Pusat Dagangan Dunia Putra (PWTC), Kuala Lumpur dan menyaksikan drama rantaian Kau Aku Kita mendominasi senarai pemenang.

Drama terbitan JS Pictures dan disiarkan di slot Lestary TV3 itu membawa pulang gelaran Drama Pilihan selain selain Pengarah Pilihan yang dimenangi oleh Azman Hj Yahya (Jinggo) dan Skrip Pilihan, Rehal Nuharis.

Pelakon utama drama tersebut iaitu Saharul Ridzwan dan Janna Nick merangkul kategori Aktres Pilihan, Aktor Hero Pilihan dan Pasangan Pilihan.

Anugerah DFKL merupakan kali ketiga dianjurkan rangkaian televisyen Media Prima Berhad dan disiarkan secara langsung di TV3. Berikut adalah senarai penuh pemenang anugerah pada majlis berprestij yang berlangsung malam ini.

1. Drama Pilihan: Kau Aku Kita
2. Aktres Pilihan: Janna Nick (Kau Aku Kita)
3. Aktor Hero Pilihan: Shahrul Ridzwan (Kau Aku Kita)
4. Pengarah Pilihan: Azman Hj Yahya (Kau Aku Kita)
5. Antagonis Pilihan: Ruhainies (Hello Mr Perfect)
6. Skrip Pilihan: Rehal Nuharis (Kau Aku Kita)
7. OST Pilihan: Mungkin Kamu (Eksperimen Cinta)
8. Pasangan Pilihan: Saharul Ridzwan & Janna Nick
9. Drama Pendek Pilihan: Kembara Si Kecil

Apalah majlis anugerah jika tiada acara karpet merah dan Anugerah DFKL 2016 juga tidak terkecuali dari diserikan dengan kehadiran bintang ternama seperti Adi Putra, Rita Rudaini, Janna Nick, Saharul Ridzwan, Uqasha Senrose dan ramai lagi. (rtky/m)


Sekitar Majlis Persandingan Shahrol Shiro & Anna Danisha Di Kluang, Johor

Boleh dikatakan sepanjang 24 jam yang lalu, ramai peminat dunia hiburan suka mendengar berita tentang pernikahan pelawak popular, Shahrol Shiro yang selamat bergelar suami kepada Anna Danisha dalam sebuah majlis di Kluang, Johor.

Hari ini, majlis persandingan Shahrol Shiro atau nama sebenarnya Shahrol Azizie Azmi dan isterinya Nor Farhanan Syamimi berlangsung dalam suasana penuh meriah di Dewan Jemerlang, Institut Pentadbiran Awam Negara (INTAN).

Pengantin lelaki penuh kacak dan segak mengenakan persalinan sut hitam manakala isterinya mengenakan persalinan serba hijau. Majlis resepsi sebelah pihak lelaki dijadualkan akan berlangsung pada Julai 2016.

Shahrol Shiro pernah berkahwin pada tahun 2008 namun berpisah selepas tiga tahun mendirikan rumah tangga. Hasil perkahwinan lalu, Shahrol dikurniakan seorang anak, Muhd Adam Danish yang kini berusia lapan tahun. (rtky/m)


Teman Lelaki Sentiasa Sokong Atikah Suhaime Walau Dilanda Kontroversi

Atikah Suhaime mengakui bahawa dia belum terfikir untuk mendirikan rumah tangga dan mahu memberikan perhatian kepada kerjaya terlebih dahulu. Malah perkara itu turut dipersetujui oleh teman lelakinya.

“Belum terfikir lagi untuk berkahwin, Insya-Allah kalau ada jodoh pasti saya akan maklumkan kepada semua. Buat masa ini biarlah saya memberi fokus kepada karier terlebih dahulu kerana saya pun masih baharu dan banyak lagi perkara yang perlu saya pelajari”

“Kami masih muda dan jauh lagi perjalanan kami. Buat masa ini biarlah kami stabilkan karier terlebih dahulu dan barulah fikir soal kahwin,” jelasnya kepada mStar Online.

Tambahnya, dia dan teman lelaki tidak menetapkan satu tempoh tertentu untuk berkahwin dan meletakkan perkara itu kepada jodoh. Apa yang penting adalah teman lelakinya tidak henti-henti memberi sokongan walaupun terpalit kontroversi beberapa kali. (rtky/s)


Gambar Di Sekitar Majlis Berinai Jihan Muse

Bakal mengakhiri zaman bujang bersama pilihan hati, Ungku Hariz pada petang Ahad, 20 Mac ini, pelawak dan juga pelakon Jihan Muse sempat melangsungkan majlis berinai yang turut dihadiri kenalan dan juga rakan selebriti.

“Alhamdulilah, selepas lama berkenalan, akhirnya hubungan kami akan ke jenjang pelamin. Saya sudah bersedia bergelar isteri dan mengharapkan majlis berjalan dengan lancar,” katanya kepada Harian Metro.

Menurut Jihan, majlis persandingan akan berlangsung di lokasi berasingan di Shah Alam, pada 27 Mac ini. Sebelum ini, Jihan lebih selesa mengunci mulut mengenai perkahwinan mereka.

Apa pun semoga segala persiapan menghadapi hari pernikahan berjalan dengan lancar. Kami kongsikan beberapa keping gambar sepanjang majlis berinai berlangsung. Enjoice! (rtky/s)


Tiga Minggu Ditayangkan, Filem Munafik Kutip RM15.4 Juta

Berbeza dari kebiasaan, filem arahan Syamsul Yusof iaitu Munafik telah berjaya mencatat kutipan sehingga RM15.4 juta sepanjang 3 minggu ditayangkan di pawagam.

Selain itu, bukan sahaja jumlah kutipan yang semakin meningkat selepas 3 minggu tayangan malah jumlah pawagam turut ditambah oleh kerana sambutan hangat yang diberikan oleh penonton, iaitu sebanyak 120 pawagam (sebelum ini hanya 90).

“Memandangkan minggu ketiga ini kami akan berhadapan dengan filem blockbuster antarabangsa, Batman v Superman: Dawn of Justice, yang akan ditayangkan mulai 25 Mac, Munafik berkemungkinan akan diletakkan di pawagam lebih kecil”

“Namun, ia masih kekal ditayangkan di 120 pawagam, termasuk Singapura dan Brunei,” jelasnya kepada BH Online. Tambah pelakon dan juga pengarah ini, dia juga yakin bahawa jualan tiketnya akan melonjak sehingga mampu mencecah RM16 juta di Malaysia saja. (rtky/s)


Shahrol Shiro Dan Anna Danisha Selamat Bergelar Suami Isteri

Tahniah kami ucapkan kepada Shahrol Shiro dan juga pilihan hati, Anna Danisha atau nama sebenarnya Nor Farhanan Syamimi kerana telah selamat bergelar suami isteri dengan tiga kali lafaz. Majlis pernikahan mereka diadakan di Dewan Kampus Intan Wilayah.

Majlis persandingan pihak perempuan akan dilangsungkan pada 19 Mac, sementara di sebelah lelaki akan diumumkan oleh Sharol pada bulan Julai.


"Nazim Othman Lelaki Terbaik Untuk Saya"

Ramai peminat dunia hiburan dan termasuk kami juga suka melihat pasangan Nazim Othman dan Bella Dally ini, dari zaman bercinta sehinggalah bakal melangsungkan perkahwinan kelak, bersih sahaja kisah mereka berdua. Sejuk mata memandang, heh.

Pasangan yang bertunang pada November 2015 ini sehingga hari ini masih belum mendedahkan tarikh perkahwinan mereka namun masing masing mengakui yang kini mereka sedang guat melakukan persiapan untuk hari bahagia mereka.

Bella Dally dalam temubual bersama Utusan Malaysia berkata yang beliau tidak terlalu memikirkan soal tajaan perkahwinan seperti mana selebriti lain kerana mahukan majlis perkahwinan yang paling ringkas untuk dirinya dan Nazim Othman.

“Janganlah bandingkan majlis saya kelak dengan artis lain kerana setiap orang ada cita rasa masing-masing. Soal tajaan buat masa ini masih belum ada lagi, tetapi saya tidak fikirkan soal itu sangat,” jelas Bella Dally ringkas.

Dalam temubual sama, Bella Dally turut berkata yang Nazim Othman mempunyai ciri ciri lelaki idamannya selain sikap tegas pelakon lelaki itu membuatkan dirinya terasa selamat dan percaya mampu membentuk dirinya menjadi lebih baik.

“Dia mempunyai ciri-ciri seorang suami yang saya idam, selain mempunyai sikap yang penyayang, Nazim juga sebenarnya adalah seorang yang tegas. Jadi saya suka dengan sikap dia, sebabnya dengan rasa selamat itu saya percaya dia mampu membentuk saya,” tambahnya. (rtky/m)


Adnan Abu Hassan Meninggal Dunia

Takziah kami ucapkan kepada keluarga komposer terkenal, Datuk Adnan Abu Hassan, 57, yang telah meninggal dunia tengah malam tadi selepas dilaporkan kritikal di Hospital Selayang, di sini kerana serangan angin ahmar, diabetes dan kegagalan buah pinggang berfungsi.

Jenazah Adnan akan disembayangkan di Masjid Al-Falah dan dikebumikan di Sungai Ramal, Kajang.

Sebelum ini, beliau telah dimasukkan ke Unit Rawatan Rapi (ICU) di hospital berkenaan dan terpaksa bergantung kepada alat bantuan pernafasan. Semoga roh beliau dicucuri rahmat.

Memetik laporan BH Online, Sebelum ini, arwah pernah menaikkan nama penyanyi seperti Fauziah Latiff, Siti Nurhaliza, Misha Omar dan juga Liza Hanim. Malah namanya juga turut dikenali menerusi karyanya yang meraih pengiktirafan termasuk Teratai Layu Di Tasik Madu, Jerat Percintaan, Bunga-Bunga Cinta serta Puncak Kasih.


“Saya Tak Pernah Kisah Orang Nak Kata Apa”

Seringkali dipandang negatif oleh sesetengah pihak terhadap sebarang perkara yang dilakukannya, Rozita Che Wan atau mesra dengan panggilan Che Ta menjelaskan bahawa dia tidak pernah mengambil pusing kata-kata negatif yang dilemparkan.

“Saya tak pernah nak ambil kisah orang nak kata apa, sebab kami tak pernah minta apa-apa daripada mereka. Mulut manusia, biasalah. Kalau saya nak terasa dengan kata-kata orang kat laman sosial tu, kurus kering jadinya”

“Nanti bila mereka dah bosan, berhentilah memberi komen tu,” jelasnya kepada Utusan Online. Tambah Che Ta, di dalam setiap perkara yang dilakukannya, dia sentiasa akan menetapkan niat untuk membantu orang lain.

“Sebenarnya bila keluarkan produk, secara tidak langsung saya memberi pendapatan kepada orang lain juga. Bila kita berkongsi rezeki dengan orang, Allah akan lipat gandakan rezeki kita”

“Apa yang kita beri, itulah yang akan kita dapat. Macam orang selalu kata kenapa saya bawa jurufoto bila bercuti ke luar negara. Bukan nak menunjuk tapi saya memberi pekerjaan kepada jurufoto itu. Takkan saya senang-senang nak bagi duit pada orang tanpa bekerja, lainlah kalau orang tu susah”

“Orang di luar sana tak tahu maksud saya, tau main hentam saja. Sedangkan jurufoto itu tak ada masalah pun, selain bekerja dia dapat melancong lagi. Begitu juga bila saya pi umrah, saya tetap bawa jurufoto. Bukan nak bergambar pun, saja nak bagi peluang jurufoto tu pergi buat umrah,” katanya lagi. (rtky/s)


Ella Terpaksa Kuruskan Badan Demi Konsert, Nafi Berbadan Dua

Menjelang konsertnya yang bakal berlangsung pada 16 April ini, ratu rock negara, Ella kini banyak menghabiskan masa di gimnasium demi untuk menguruskan badan. Kata Ella, apa yang dilakukannya itu adalah untuk menjaga staminanya sekaligus tampil lebih yakin.

“Kalau nak dikira persiapan menjelang berlangsungnya konsert 16 April ini, rasanya banyak yang perlu diambil kira. Namun, saya terpaksa tekankan tentang perkara ini kerana ia melibatkan stamina yang akan menentukan mutu persembahan saya di pentas nanti”

“Tambahan pula, berat badan saya naik mendadak kebelakangan ini sehingga mencecah pertambahan 10 kilogram. Jadi sebelum terlambat, adalah perlu untuk saya lakukan sesuatu. Sekarang saya luangkan masa paling tidak sejam sehari di gim,” jelasnya kepada mStar Online.

Selain itu, Ella dalam masa yang sama menjelaskan bahawa dia kini belum lagi hamil. Ini kerana, beberapa perkongsian gambar di Instagram seringkali menampakkan seperti Ella sudah berbadan dua.

“Jangan salah anggap. Selain dalam usaha menguruskan berat badan, faktor baju juga harus diambil kira. Kalau perasan, saya memang sering mengenakan kemeja yang longgar dan saya selesa dengan penampilan sebegitu. Apa-apa pun, doa-doakanlah perkara yang baik itu,” katanya. (rtky/s)


Ditinggalkan Bekas Suami, Emma Akma Hampir Bunuh Diri

Sedih juga kami baca kisah terbaru pelakon Emma Akma ini yang dipergunakan bekas suami untuk mendapatkan hak penjagaan anak dari perkahwinan yang terdahulu. Disangka akan bahagia dengan lelaki pilihan, rupanya ada agenda peribadi disebaliknya.

Emma Akma mungkin nama yang tidak selalu kedengaran di media massa namun bagi yang mengenali pelakon ini pastinya tahu yang beliau sudah mendirikan rumah tangga dengan Omar Ramli yang berumur 48 tahun sekitar tujuh bulan yang lalu.

Bercakap kepada Berita Harian hari ini, Emma Akma yang kini berusia 47 tahun mengakui sudah bercerai dengan suaminya itu pada 14 Januari lalu selepas beliau membuat permohonan cerai fasakh pada Ogos 2015.

“Selepas empat kali kes sebutan Omar tidak hadir, pihak Mahkamah memutuskan kami bercerai talak satu secara fasakh. lhamdulillah, saya bersyukur ke hadrat Ilahi dan menyifatkan perpisahan adalah jalan terbaik buat kedua-dua pihak,” ujarnya.

“Selepas kami bernikah, saya terus ditinggalkan olehnya. Kemudian, saya memujuknya dan dia pulang untuk seketika. Saya mendapat tahu, rupa-rupanya ada sebab dia ingin berkahwin dengan saya, iaitu untuk mendapatkan hak penjagaan ke atas anaknya semula. Terduduk saya apabila diperlakukan sebegitu”

“Sudahlah saya ditinggalkan, dia tidak mahu menceraikan saya pula. Ditambah dengan penyakit busung yang saya terpaksa lalui sebelum ini, saya hampir bunuh diri. Mujur saya masih waras dan kembali bersemangat untuk meneruskan kehidupan”

“Memandangkan dia tidak mahu melepaskan saya, saya mengambil tindakan dengan membuat permohonan fasakh pula. Alhamdulillah, kini saya bangkit semula,” tambahnya yang tidak menolak jika ditakdirkan bernikah lagi kelak. (rtky/m)


Atu Zero Bakal Bergelar Bapa

Tahniah kami ucapkan kepada Atu Zero dan juga isteri kerana bakal menimang cahaya mata sulung tidak lama lagi. Pelawak dan pelakon itu berkongsi rasa gembira tersebut di Instagram bersama gambar alat ujian kehamilan.

“Salam semua. Alhamdulilah..Tadi biniku hantar gambar katanya sudah berisi. Doakan yang baik-baik ya,tujuan saya bukan nak ribut-ribut. Minta maaf ya semua , saya mahu berkongsi sahaja kalau salah maafkan.Tidak lama lagi jadi bapa sudah saya,” katanya.

Atu dan juga isteri, Shafeeqa Johari telah selamat diijabkabul pada 8 Februari lalu dalam satu majlis meriah yang dihadiri keluarga dan juga rakan selebriti.

Nampaknya selepas ini keluarga Zero pasti akan lebih meriah dengan kehadiran cahaya mata baru ini. Malah Oktober tahun lalu, isteri Syaiful Zero juga disahkan turut hamil. Semoga semuanya berjalan lancar dan dipermudahkan. (rtky/s)


Wak Doyok, Dato' Aliff Syukri Didakwa Gayakan Jam Mewah Palsu?

Baru-baru ini, melalui sebuah akaun Instagram yang mendakwa mereka mahir membezakan ketulenan jam berjenama dan jam palsu – telah memetik beberapa nama selebriti tempatan yang didakwa menggayakan jam berjenama palsu termasuklah Wak Doyok, Dato’ Aliff Syukri dan juga Adira AF.

Dalam satu screenshot perbualan di antara seorang peminat yang menegurnya bahawa jam yang dipakainya itu palsu, akaun Instagram dengan nama Wak Doyok menjelaskan situasi sebenar.

Selain barisan selebriti yang turut didedahkan menggayakan barangan palsu tersebut, banyak lagi barisan nama terkenal di dalam bidang perniagaan jualan langsung (MLM) dan juga forex turut terpalit dengan pendedahan tersebut.

Apa pun, sehingga kini belum ada sebarang kenyataan dikeluarkan oleh mana-mana barisan selebriti mengenai perkara tersebut. (rtky/s)


Abby Abadi Kini Sudah Hamil?

Melalui satu perkongsian gambar pelakon Norman Hakim di akaun Instagram baru-baru ini, terdapat satu persoalan yang masih belum dijawab oleh bekas isterinya. Gambar yang dimuatnaik tersebut ialah gambar ketika Norman menziarahi ibu dan ayah kepada bekas isterinya, Abby Abadi.

Dalam komen pada gambar tersebut, Norman sempat mengusik mengenai gurauan ‘mak buyong’ yang lazim difahami oleh masyarakat bahawa perkara berkenaan adalah gelaran bagi mereka yang hamil.

Bagaimanapun usaha Media Hiburan Online yang menghubungi Norman bagi mendapatkan kepastian bagi perkara berkenaan gagal mendapatkan jawapan yang sebenar kerana Abby tidak memberikan sebarang respons yang mengiyakan perkara tersebut.

“Tak pastilah sama ada perkara itu benar atau tidak, sebab Abby hanya memberikan respon yang dia sendiri tidak mengiyakannya,” jelas Norman.

Sementara itu, melalui akaun Instagram Abby sendiri, dia mengambil pendekatan untuk berdiam diri dan menyatakan biarlah perkara tersebut menjadi rahsia. Apa pun, jika ia adalah benar, semoga Abby selamat menjaga kandungan dan dipermudahkan segala urusan. (rtky/s)


"Aku Penat Balik Kerja, Kau Curi Kereta Aku"

Sekarang ini tengah heboh di internet tentang kehilangan kereta jenis Mistsubishi Triton berwarna hitam milik pelakon Remy Ishak yang hilang malam tadi di sebuah kedai berhampiran kediaman beliau.

Kereta dengan nombor pendaftaran WSB 7332 itu adalah aset pertama yang dibeli Remy Ishak hasil titik peluh sebagai anak seni dan beliau sudah menggunakan kenderaan itu untuk urusan kerja dna peribadi sejak 6 tahun yang lalu.

“Kereta ini menyimpan banyak kenangan dalam hidup saya. Biarpun sedih, saya reda dengan apa yang berlaku dan anggap ujian ini ada hikmah disebaliknya,” ujarnya kepada Harian Metro hari ini.

Menurut Remy Ishak sebelum singgah di kedai berhampiran kediaman untuk membeli barang keperluan beliau menghadiri satu sesi latihan pementasan Teater Cinduomato yang berlangsung di Istana Budaya, Kuala Lumpur bersama artis lain.

“Sebaik sahaja kembali dari kedai saya mendapati kereta sudah lesap. Saya segera menghubungi seorang rakan dan kami membuat laporan di Balai Polis Serdang setengah jam selepas kehilangan kereta itu,” tambahnya.

Remy Ishak turut berharap jika ada sesiapa ternampak atau menjumpai kereta tersebut supaya segera menghubungi beliau atau pihak polis untuk tindakan seterusnya. Bertabahlah Remy Ishak, mungkin ujian untuk rezeki yang lain pula. (rtky/m)


Syamsul Yusof & Puteri Sarah Tunai Umrah Buat Kali Ketiga

Kalau ditanya para peminat dunia hiburan di luar sana tentang pasangan selebriti manakah yang menjadi kegemaran mereka, pasangan Syamsul Yusof dan isterinya Puteri Sarah Liyana pasti akan menjadi salah satu pilihan.

Lihat sahaja kehidupan mereka kini yang boleh kami katakan idaman semua orang yang berumahtangga dan selepas tiga tahun bersama, pasangan ini sekali lagi terbang ke kota suci Mekah untuk menunaikan umrah buat kali ketiga.

Menerusi beberapa keping gambar yang dikirimkan oleh pasangan ini melalui Instagram masing masing, boleh kita lihat yang hubungan mereka berdua semakin kukuh sebagai suami isteri yang menjadikan agama sebagai panduan hidup.

Kami pun tidak mahu sembang banyak tentang pasangan romantis ini, lagi gambar sekitar pemergian Syamsul Yusof dan isterinya, Puteri Sarah ke kota suci Mekah untuk tunaikan ibadah umrah di bawah, enjoice! (rtky/m)


Kekasih Restu Kerjaya Atikah Suhaime

Pelakon yang sedang meningkat naik, Atikah Suhaime memberitahu kekasihnya turut menyokong akan kerjayanya dalam bidang seni, bagaimanapun untuk dia melangkah ke alam perkahwinan masih belum difikirkannya lagi kerana masing-masing fokus terhadap kerjaya.

“Belum terfikir untuk berkahwin buat masa sekarang ini, tetapi kita tak tahu rezeki macam mana. Kalau boleh nak stabilkan kerjaya dahulu”

“Kekasih saya pun turut memberi sokongan dengan apa yang saya lakukan sekarang ini, kami berdua masing-masing fokus kepada kerjaya terlebih dahulu,” katanya yang ditemui di majlis tayangan filem Kipidap Selamatkan Hari Jadi.

Dalam pada itu, Atikah Suhaime yang pernah dilanda kontroversi bersama Ammar Alfian suatu ketika dahulu, turut mengucapkan tahniah kepada pelakon lelaki itu kerana telah pun berkahwin.

“Tahniah saya ucapkan kepada dia,” ujarnya ringkas yang turut tidak mahu lagi dikaitkan dengan pelakon lelaki yang berbadan sasa itu.

Sementara itu, Atikah turut memegang watak utama dalam filem Kipidap Selamatkan Hari Jadi yang turut bergandingan bersama Hafreez Adam serta penampilan khas, Ayahanda Rani Kulup yang bakal ditayangkan pada 17 Mac 2016. (rtky/h)


Rani Kulup Idam Pegang Watak Hero Dalam Filem Atau Pun Drama

Pertama kali bergandingan di layar perak nyata tidak sedikit pun berasa kekok malah Rani Kulup selesa berhadapan di depan kamera. Dengan itu, beliau berharap akan diberi peluang untuk muncul lagi dengan sebagai hero dalam sebuah filem mahupun drama.

“Selepas ini kalau diberi peluang lagi saya mahu jadi hero dan berlakon dalam filem bergenre aksi pula,” katanya yang ditemui di majlis tayangan filem Kipidap Selamatkan Hari Jadi yang mengambil inspirasi dari dirinya.

Tambahnya lagi, trademark kipidap yang sering kali digunakannya itu mempunyai maksud serta mesej tersirat yang ingin disampaikannya buat masyarakat di luar sana.

“Maksud Kipidap ini ialah Kita Pilih Damai dan Perpaduan itulah erti sebenar perkataan itu. Banyak mesej yang boleh kita terjemahkan melalui pengertian itu,” ujarnya.

Dalam pada itu, sepanjang penggambaran yang dilakukannya dalam filem ini beliau menjelaskan tidak mengalami kesukaran untuk membawakan watak yang diberi, malah turut berbesar kerana diberi peluang untuk turut sama berlakon dalam filem tersebut.

“Tidak ada yang susah, saya senang melakonkannya lebih-lebih lagi apabila aksi spontan. Setakat ini sudah ada 2 tawaran untuk saya berlakon”

“Alhamdulillah saya bersyukur sekali diberi peluang ini kerana saya sememangnya meminati seni dan mempunyai kumpulan ahli muzik sendiri,” katanya yang akan menemui anda di pawagam seluruh Malaysia pada 17 Mac ini. (rtky/h)


Ifa Raziah Akui Teruja Bawa Watak Bertudung

Hadir dengan penampilan bertudung litup dalam drama terbaru lakonannya, Ifa Raziah melalui BH Plus menyatakan bahawa dia ‘hanyut’ dengan wataknya yang berbeza itu. Sebelum ini, Ifa banyak membawa watak antagonis.

“Saya teruja dengan watak bertudung ini, Memang jarang saya dapat watak baik selama ini. Sasmpai orang pun meluar dengan lakonan ‘jahat’ saya,” jelasnya. Selain itu, Ifa juga mempunyai jawapan sendiri sama ada dia sudah bersedia untuk berhijrah.

“Saya tak mampu hendak menjawab tepat jika persoalan itu diajukan. Insya-Allah, doakan yang terbaik. Mana tahum satu hari nanti, saya akan ke arah itu (bertudung),” katanya.

Selain itu, Ifa juga dalam masa yang sama turut berkongsikan gambarnya berhijab di laman Instagram dan turut mendapat reaksi positif daripada peminatnya. (rtky/s)


Diana Danielle Perjelas Fitnah Halau Pelajar Tahfiz Jual Barang Anak Yatim

Kalau sudah namanya selebriti popular, pergi ke mana pun pasti menjadi perhatian dan kadang kala tindak tanduk sekecil mana pun akan dikaji oleh peminat di luar sana — pastinya ada sekali dua disalah erti oleh orang luar yang kurang memahami.

Terbaru, Diana Danielle telah menjawab fitnah yang melanda dirinya oleh seorang pengguna Facebook. Pengguna Facebook dengan nama Muazrin Mustapha mendakwa terlihat pelakon itu menghalau pelajar tahfiz yang mahu menjual barang kepadanya.

Namun, melalui tulisan di Instagram hari ini Diana Danielle tampil memberikan penjelasan atas apa sebenarnya yang berlaku. Beliau mendakwa memang tidak membeli apa apa dari pelajar tersebut namun telah memberikan sedekah wang tunai.

“Sakitnya hati bila difitnah secara halus macam ni. Awak tak berada dekat dengan saya, berani awak membuat conclusion dari jauh. Masa student tu datang dekat saya nak jual barang utk tujuan nak bagi pada anak yatim, saya telah menghulurkan sedekah dan saya kata tak apa saya tak nak beli barang ni, cukuplah dgn sedekah”

“Pelajar tu pula reply ‘terima kasih, semoga murah rezeki, saya jual ya’ dan dia beredar. Selepas dia beredar tu, saya pandang rakan saya dan tanya dia balik ‘jual apa? Kita tak ambik apa2 kan?'”

“Dan itu saja yg kami kata. Tang mana yang saya perlekehkan dia? Saya bukan seperti itu. Saya dah maafkan awak dan saya harap awak jgnlah buat status seperti ini lagi,” tulis Diana Danielle panjang lebar menjawab dakwaan lelaki itu.

Itulah lain kali jangan pandai pandai rakam gambar curi selebriti kemudian muat naik cerita yang tidak kena hujung pangkal. Nasib baik Diana Danielle pemaaf orangnya. (rtky/m)


Azwan Kombos Akui Hantar Rombongan Risik Ezzaty Abdullah

Pasangan ini agak lama senyap dari radar media hiburan walaupun pernah mencetuskan kontroversi gara gara bergaduh sehingga putus cinta hampir setahun yang lalu. Nampaknya jodoh mereka berdua masih kuat ditakdirkan.

Azwan Kombos dalam temubual bersama mStar Online memberitahu yang beliau sudah menghantar rombongan merisik kekasihnya, Ezzaty Abdullah di Bentong, Pahang baru baru ini sebagai tanda serius dalam perhubungan mereka.

BACA: Cinta Ezzaty Abdullah, Azwan Kombos Berantakan Kerana Orang Ketiga? (ext.)

“Semalam (Isnin) saya bersama keluarga dari Sabah bertandang ke rumah Ezzaty untuk merisik dan Alhamdulillah majlis berjalan lancar. Bagaimana pun kami hanya akan mengikat tali pertunangan sebelum upacara akad nikah nanti,” ujar Azwan Kombos.

Menurut beliau lagi, mereka berdua tidak bertunang sekarang kerana akur dengan permintaan Ezzaty Abdullah sendiri yang tidak mahu bertunang lama kerana pengalaman pahit yang dialami pada hubungan terdahulu.

“Saya berikan sebentuk cincin sebagai tanda merisik dan beberapa manisan. Majlis berjalan mengikut adat seperti ada berbalas pantun, Keluarga kami juga bersetuju untuk menetapkan tarikh perkahwinan Insya-Allah sekitar bulan Disember nanti,” tambahnya.

Tahniah buat Azwan Kombos dan Ezzaty Abdullah atas berita baik ini! (rtky/m)


Norman Hakim Tolak Tawaran Jadi Model Seluar Dalam, Pakaian Ketat

Ramai sudah sedia maklum rasanya yang pelakon Norman Hakim antara selebriti tempatan yang rajin mengangkay besi untuk membina badan sejak beberapa tahun kebelakangan ini — semakin hari semakin sado orang kampung kata.

Sepanjang penglibatan Norman Hakim dalam dunia bina badan ini, beliau mengakui banyak menerima tawaran untuk menjadi model kepada pakaian sukan yang melekap di badan sehinggalah seluar dalam dari jenama luar negara.

Bercakap kepada Berita Harian, suami kepada Memey Suhaiza itu menolak untuk terbabit dengan tawaran sebegitu kerana sedar dirinya seorang lelaki Melayu yang beragama Islam selain ada batas yang perlu dihormati dan dijaga.

“Jika hendak difikirkan dari sudut membina rangkaian baru, tawaran itu memang bagus. Bagaimanapun saya takkan memakai pakaian bersazi kecil seperti seluar dalam,” jelas pelakon ini yang turut memiliki perniagaan gym sendiri.

“Kalau ada yang perhatikan gambar saya muat naik ke laman sosial oun saya memakai pakaian yang menutup aurat sehingga bawah lutut”

Dalam pada itu, Norman Hakim turut merancang untuk mengeluarkan pakaian sukan di bawah jenama sendiri tidak lama lagi. Jangan ketat sangat ya? (rtky/m)


Media Indonesia: Baim Wong Nikah Fathia Latiff Tahun Depan

Kalau anda ikut perkembangan dunia hiburan Indonesia melalui media dan tabloid mereka, memang dahsyat gosip selebriti dan artis yang dilemparkan saban hari. Kita yang di sini kena usik dengan kontroversi sikit sudah tidak keruan, heh.

Terbaru, sebuah penerbitan ternama di Indonesia milik MNC Media, Okezone telah memetik kata kata Baim Wong yang mendak beliau bakal bernikah dengan gadis pilihan beliau sekitar tahun hadapan selain memohon doa peminat.

Artikel yang dikeluarkan pada Februari lalu itu turut memuatkan sekeping gambar Baim Wong bersama pelakon Malaysia, Fathia Latiff yang didakwa media tersebut sebagai bakal isteri Baim Wong — gambar itu juga didakwa diberi sendiri oleh Baim Wong.

Peminat di Malaysia sebenarnya sedia maklum yang Baim Wong kini sedang menjalani penggambaran drama di bawah arahan Erma Fatima bersama sama Fathia Latiff, Nora Danish dan beberapa orang pelakon lagi.

Gambar yang ditunjukkan di atas pastinya salah satu adegan dalam drama tersebut dan senang sahaja disalah erti oleh media di Indonesia. Baim Wong sebelum ini pernah juga dikaitkan dengan Elfira Loy dan hubungan mereka sehingga kini masih belum jelas statusnya. (rtky/m)


Siti Saleha Akui Bahagia Dengan Kekasih Melayu, Masih Terlalu Awal

Satu perkara tentang Siti Saleha yang sering menjadi bualan peminat adalah pilihan beliau dalam soal bercinta. Selama berada dalam industri hiburan, Siti Saleha sering dikaitkan bercinta dengan jejaka Eropah. Menarik kan? Hmm.

Dalam temubual bersama Utusan Malaysia hari ini, Siti Saleha mengakui yang dirinya kini sedang bahagia dengan kekasih barunya namun tidak mahu terlalu lena dalam keasyikan bercinta yang sebenarnya masih di peringkat awal.

“Bohonglah kalau saya kata tak gembira dengan hubungan ini. Perasaan ini juga dilalui semua pasangan kekasih. Kita gembira kalau ada teman yang boleh kita mengadu suka duka, bercerita aktiviti harian dan pengalaman hidup masing-masing”

“Saya pun tidak menyangka boleh menerima cinta baharu selepas mengalami episod sedih putus cinta hujung tahun lalu,” ujarnya.

Siti Saleha turut berkata jejaka Melayu yang kini bergelar kekasihnya itu datang dari golonga bukan artis dan biasa biasa sahaja namun bagi dirinya lelaki tersebut seorang yang luar biasa kerana sering menghiburkan dirinya.

“Kalau orang kata jejaka Eropah romantik berbanding Melayu, saya tak rasa begitu. Yang penting adalah penerimaan masing-masing. Lagipun kekasih saya sekarang ini nama saja orang Melayu”

“Latar belakang keluarganya bukan daripada kelompok orang Melayu semata-mata malah terdiri daripada serata dunia. Mungkin pergaulan dan cara pemikirannya itu membuatkan kami selesa berkawan,” tambahnya lagi.

Siti Saleha juga masih terlalu untuk beliau bercakap tentang masa depan hubungan ini kerana ianya masih baru dan belum lagi terbuka hati untuk bawa bertemu keluarga selagi belum ada perbincangan serius untuk berkahwin. (rtky/m)


Sharnaaz Ahmad Tak Mahu Tekanan Dalam Soal Perkahwinan

Lama kita tidak dengar cerita Sharnaaz Ahmad dan paling akhir pun ketika khabar angin mengatakan hubungan beliau dan kekasihnya, Noor Nabila sudah berakhir sekitar Januari lalu. Namun, kasih sayang antara mereka masih kuat.

Dalam kenyataan kepada Berita Harian hari ini, Sharnaaz Ahmad meluahkan harapan yang hubungan beliau dan kakak kepada Neelofa itu bakal berakhir di jinjang pelamin tetapi tidak mahu terlaku tertekan dalam soal tersebut.

“Sejujurnya saya seronok disisinya. Kalau ada jodoh dengannya, saya tidak menolak. Ia memang kedengaran agak klise cuma dalam soal ke arah itu (perkahwinan), biarlah ia terjadi tanpa tekanan sesiapa,” ujar dalam temubual baru baru ini.

Bercerita tentang apa yang terjadi sebelum ini, Sharnaaz Ahmad mengakui mereka berdua melalui fasa bergaduh yang hebat sehingga kedua duanya memadam gambar pasangan masing masing di laman sosial — tanda protes diri kononnya.

“Biasalah waktu itu kami sedang bergaduh manja sampai merajuk dan sentap. Maka keluarlah segala emosi ala muzik heavy metal. Biasa juga kalau bergaduh macam itu, sampai unfollow laman sosial masing masing,” tambah Sharnaaz Ahmad lagi.

Pelakon ini juga berkata yang kekasihnya itu banyak menyokong dirinya dalam aspek mental selain seorang wanita yang sempoi dan bukan wanita yang mebuatkan kepalanya sering berserabut. Kahwin cepat cepat ya. (rtky/m)


Ammar Alfian Selamat Bergelar Suami

Tiada angin tiada ribut tahu tahu saja melalui Instagram beliau baru baru ini, Ammar Alfian kongsikan beberapa gambar sekitar majlis pernikahan beliau dengan gadis pilihan dan ini banyak timbulkan persoalan di kalangan peminat.

Maklumlah pelakon berbadan sasa itu sebelum ini sering dilanda kontroversi yang tidak pernah habis. Namun, keputusan Ammar Alfian untuk mendirikan rumah tangga disambut baik para peminat yang meninggalkan komen di Instagram beliau.

Menurut laporan Kosmo! baru baru ini, Ammar Alfian berkata beliau sengaja mendiamkan diri dalam soal perkahwinan ini kerana merasakan dirinya bukan lagi seorang selebriti selain tidak mahu lagi dikaitkan dengan dunia seni.

Mungkin ini satu keputusan yang baik buat Ammar Alfian untuk meneruskan hidup sebagai ketua keluarga selepas ini. Mana tahu, beliau akan lebih disayangi peminat dan berubah menjadi lelaki yang lebih baik kelak.

Lagi gambar sekitar perkahwinan Ammar Alfian dan gadis pilihan beliau dibawah yang berlangsung pada 6 Mac yang lalu, enjoice! (rtky/m)


Ainan Tasneem Mohon Maaf Pertikai Kerja Pramugara

Baru baru ini, penyanyi remaja Ainan Tasneem menerima kritikan orang ramai apabila membuat aduan terbuka menerusi akaun Instagram beliau selepas tidak berpuas hati terhadap cara kerja seorang pramugara syarikat penerbangan tempatan.

Dalam tulisan di Instagram yang kini sudah dipadam itu, Ainan Tasneem meluahkan rasa tidak puas hati terhadap seorang pramugara yang didakwa enggan menolong sepupunya memuatkan beg di tempat penyimpanan beg selain bersikap kasar.

BACA: Kritik Pramugara Air Asia Di Instagram, Ainan Tasneem Dikecam (ext.)

Selepas dikritik hebat oleh orang ramai termasuk golongan kru penerbangan, Ainan Tasneem tampil memohon maaf atas apa yang ditulis selain mendakwa beliau tidak terdedah dengan skop kerja sebenar seorang kru kabin.

“Memang silap saya pertikaikan skop pekerjaan kru penerbangan dan saya hanyalah manusia biasa. Saya minta maaf kerana tidak terdedah dengan bidang tugas mereka,” ujarnya kepada mStar Online hari ini.

“Saya faham ramai kre penerbangan tidak berpuas hati terhadap saya, saya minta maaf tetapi percayalah saya tidak pernah ada masalah dengan mana-mana pramugari atau pramugara sebelum ini,” tambahnya lagi.

Namun Ainan Tasneem tetap mempertahankan kritikan beliau dengan berkata apa yang mahu disampaikan adalah cara pramugara itu memberikan respons apabila diminta pertolongan secara baik oleh sepupunya ketika itu.

“Apa yang saya cuba ingin sampaikan adalah cara pramugara tersebut respons kepada pelanggan. Jika benar itu bukan tugasnya kenapa tidak boleh bercakap baik-baik dan berikan senyuman, sejuk hati pelanggan dan kami boleh terima”

“Tetapi bila memberi respon sambil buat muka dan bercakap dengan kasar itu yang saya rasa tidak berapa bagus,” ujarnya. (rtky/m)


Pengarah Yakin Mampu Kutip RM20 Juta

Kami yakin anda sekarang ini sedang sibuk mencari tiket untuk menonton filem animasi baru paling hangat di pawagam iaitu Boboiboy: The Movie yang menjadi kegilaan semua golongan — dari si anak sehinggalah ibu bapa sendiri.

Sehingga artikel ini ditulis, Boboiboy: The Movie telah berjaya meraih kutipan lebih RM5 juta selepas 10 hari tayangan.

Pengarahnya, Nizam Razak percaya yang filem animasi terbitan Animonsta Studios ini mampu mencapai kutipan RM20 juta lebih lebih lagi selepas tayangan bermula di Singapura hujung bulan ini dan seterusnya Indonesia pada 13 April ini.

“Sasaran kami, filem ini mampu mencapai kutipan sekitar RM20-RM25 juta berdasarkan tayangan di empat negara. Tayangan di Indonesia nanti akan membabitkan 100 skrin di 50 panggung dan menjangkakan kutipan di sana mampu menjana sekitar RM8-RM10 juta,” ujarnya.

Nizam Razak turut meluahkan rasa bersyukur beliau yang filem ini menerima sambutan hangat dari para peminat walaupun teknologi yang digunakan tidak secanggih filem animasi Hollywood. Lebih menarik, filem ini sedang bersaing dengan filem animasi Kungfu Panda 3. Whoaa! (rtky/m)


Elly Mazlein Bersyukur Bekas Suami Tidak Abaikan Tanggungjawab

Peminat dunia hiburan baru baru ini dikejutkan dengan berita yang Elly Mazlein sudah bercerai sejak tahun lalu dan berita sedih itu hadir hanya sehari selepas beliau selamat melahirkan anak pertama dengan bekas suaminya, Azmi Hatta.

Bercakap kepada Media Hiburan, Elly Mazlein tetap dengan pendirian tidak mahu mendedahkan punca penceraian mereka namun beliau meluahkan rasa bersyukur yang bekas suaminya itu tidak melepaskan tanggungjawab terhadap anak mereka.

“Alhamdulillah kami masih baik. Azmi jaga Elly sampai sekarang, malah sewaktu di wad bersalin pun dijaga sehingga ke hari ini. Tak semestinya bila kami sudah berpisah harus bergaduh”

“Azmi selalu bersama baby Putri hari-hari, Alhamdulillah. Azmi pun bagus jaga saya dengan baby, itupun saya sudah bersyukur. Alhamdulilah tidak di biarkan,” tambah Elly Mazlein lagi.

Dalam pada itu, Elly Mazlein hanya mahu semua kenali bayinya dengan nama Putri terlebih dahulu dan akan mendedahkan wajah juga nama penuh anak pertamanya itu seminggu dari tarikh bersalin 9 Mac yang lalu. (rtky/m)


Adi Putra Sunting Mira Filzah Jadi Duta

Boleh kami katakan yang Mira Filzah antara bintang baru dalam dunia hiburan yang semakin hari semakin mendapat perhatian ramai. Lebih lebih lagi selepas membintangi drama Cinta Si Wedding Planner yang menjadi kegemaran ramai baru baru ini.

Populariti Mira Filzah nampaknya telah menjadi batu loncatan untuk pelakon ini menjadi jurucakap kepada beberapa buah produk dan terbaru rakan pelakon dna juga hero untuk drama yang sama, Adi Putra melamar dirinya untuk menjadi duta terbaru.

Mira Filzah telah dilantik menjadi duta kepada agensi pelancongan milik Adi Putra iaitu Hadid Travel and Tours dan sebagai duta, beliau juga akan mengikuti program umrah bersama selebriti yang akan terbang ke Tanah Suci pada awal Ramadan nanti.

“Sebenarnya, sejak awal lagi saya dan keluarga telah merancang untuk mengerjakan umrah pada Ramadan nanti. Secara kebetulan, tarikh 1 Ramadan jatuh pada hari lahir ibu saya, jadi kami merancang untuk menyambutnya di sana”

“Semasa sibuk mencari agensi yang sesuai, Adi Putra pula menawarkan pakej mengerjakan umrah bersama agensinya. Apabila difikirkan ini merupakan peluang terbaik buat saya, maka saya menerima tawaran tersebut,” ujarnya kepada Kosmo! hari ini.

Dalam temubual yang sama, Mira Filzah turut mendedahkan yang beliau belajar berlakon dari pemerhatian terhadap lakonan orang lain dan sering menjadikan Lisa Surihani dan Maya Karin sebagai rujukan utama. (rtky/m)


Sharnaaz Ahmad & Nelydia Senrose Akan Kembali Dalam Versi Filem

Ramai sebenarnya suka gandingan menjadi antara Sharnaaz Ahmad dan Nelydia Senrose ketika mereka sama sama menjayakan drama bersiri Bukan Kerana Aku Tak Cinta sekitar tahun 2013 yang lalu.

Boleh dikatakan sepanjang siaran drama tersebut, ada sahaja kontroversi yang melanda pasangan ini termasuklah insiden cemburu buta oleh Qi Razali yang ketika itu masih bergelar kekasih kepada Nelydia Senrose.

Nampaknya para peminat akan dapat sekali lagi menyaksikan gandingn hebat ini apabila Bukan Kerana Aku Tak Cinta akan diangkat ke layar perak dan memulakan penggambaran pada Mei kelak — dan sebahagiannya akan mengambil tempat di New York.

“Saya sendiri tak sangka selepas drama ini mendapat sambutan di TV, ia akan diangkat pula ke layar perak. Saya memang teruja dengan perkembangan ini. Insya-Allah penggambaran akan bermula pada Mei nanti,” ujar Sharnaaz Ahmad.

“Sebagai persediaan, sejak seminggu lalu saya sudah kembali ke gimnasium untuk membentuk badan. Cuma saat ini saya belum tahu jalan cerita untuk versi filem. Bagaimanapun, apabila menjalani penggambaran sampai ke New York barangkali ada sesuatu yang menarik”

Mengimbas kembali kontroversi yang pernah melanda, Sharnaaz Ahmad berkata yang beliau tiada masalah untuk terus berlakon dengan Nelydia Senrose kerana menganggap gadis itu seorang pelakon yang berbakat. (rtky/m)


Pelanggan Arab Saudi Tawar RM100,000 Untuk Gaun Anzalna Nasir

Belum habis lagi sebenarnya kisah gaun pengantin Anzalna Nasir yang mula diperkatakan ramai sejak beberapa minggu yang lalu ini, khabarnya kecantikan dan keunikan gaun tersebut dapat perhatian seluruh dunia.

Bercakap kepada Astro Gempak, Anzalna Nasir memaklumkan yang ramai pelanggan baru menghubungi penaja gaun tersebut iaitu Cosry untuk menempah baju pengantin yang sama untuk majlis perkahwinan mereka.

“Tiga hari selepas majlis selesai, saya dimaklumkan yang ada pelanggan dari Sarawak menghubungi pihak Cosry. Pelanggan itu mahu menempah gaun baru tetapi dia mahu rekaan yang sama seperti saya gayakan”

“Malam tadi pula, pihak Cosry hubungi saya dan mengatakan yang ada pelanggan dari negara Arab Saudi mahu membeli baju yang telah saya pakai. Saya ingatkan main-main sahaja, rupa-rupanya perkara ini serius”

“Saya terkejut kerana pelanggan itu meletakkan harga USD25,000 terhadap baju tersebut”

“Pelanggan itu mahukan gaun yang saya pakai di majlis resepsi itu kerana mereka sudah tertarik dengan rekaan gaun tersebut. Pelanggan tersebut tidak mahu gaun baru kerana takut detailing yang ada pada baju tersebut nanti tidak sama dengan yang asal,” tambahnya.

Memang hebat betul penangan gaun pengantin Anzalna Nasir sehingga ada yang sanggup meletakkan harga tinggi sebegitu. Bertuah badan kerana ada memori indah lain yang lahir di hari perkahwinan, heh. (rtky/m)


Sentuhan Hebat Michael Bay Dalam Perang Sebenar Menerusi 13 Hours: The Secret Soldiers of Benghazi

Kalau anda peminat filem yang diinpirasikan oleh kisah benar lebih lebih lagi melibatkan konflik peperangan di negara tidak stabil dan bergolak, filem terbaru Michael Bay berjudul 13 Hours: The Secret Soldiers of Benghazi ini memang pilihan yang tepat.

Mengambil tempat di Benghazi, Libya sekitar tahun 2012 yang lalu sekumpulan bekas tentera elit telah dipanggil untuk melindungi aset Amerika Syarikat di negara itu yang berhadapan dengan serangan pengganas yang tidak terduga.

Filem yang digarap dari buku tulisan Mitchell Zuckoff berjudul 13 Hours: The Inside Account of What Really Happened in Benghazi menjanjikan aksi demi aksi sepanjang penceritaan dengan gaya olahan Michael Bay yang tidak pernah membosankan.

Menampilkan barisan pelakon hebat seperti James Badge Dale, John Krasinski, Max Martini, Toby Stephens, Pablo Schreiber, David Denman, Dominic Fumusa, Freddie Stroma dan Alexia Barlier kami sendiri tidak sabar untuk ke pawagam menyaksikan adaptasi kisah benar ini.

Lebih lebih lagi bila kita semua tahu yang filem Michael Bay memang tidak akan banyak bercakap dan hanya akan berikan aksi hebat sepanjang filem dan 13 Hours: The Secret Soldiers of Benghazi tidak terkecuali dari naratif yang sama.

13 Hours: The Secret Soldiers of Benghazi akan berada di pawagam seluruh Malaysia bermula 17 Mac 2016 jangan lupa ajak kawan ramai ramai, baru syok!


Lana Nodin Berang Status Anak Dipersoal

Kadang kadang kami pelik juga dengan segelintir manusia lebih lebih mereka yang banyak luangkan masa di internet untuk memetik kesalahan orang walau sebesar hama. Lana Nodin bukan nama asing dalam menjadi perhatian golongan sebegini.

Pelakon itu baru baru ini mendedahkan yang beliau telah selamat melahirkan anak pertamanya pada Januari 2016 yang lalu dan pendedahan ini menjadi bahan untuk segelintir peminat untuk mempersoal usia kandungan sebenar Lana Nodin.

Malah ada yang turut mempersoalkan status anak pertama pasangan itu selepas membandingkan tarikh pernikahan mereka dengan tarikh kelahiran bayi itu. Banyak betul masa mereka mencongak dan berteka teki tentang hal peribadi orang lain.

Dalam kenyataan terbaru menerusi Instagram, Lana Nodin melahirkan rasa kurang senang beliau dengan tindakan golongan tersebut dan menegaskan tidak akan memaafkan mereka yang memfitnah status anaknya.

“Pada sesiapa yang komen buruk pasal anak I bukan saje di sini malah di blog blog, di sosial media yg lain saya dan suami takkan maafkan anda sehingga hujung nafas kami selagi anda tak minta maaf pada kami terang terang seperti mana anda buat keputusan nak jadi keyboard warrior sangat walaupun sebesar zarah terdetik pasal buruk anak atau maruah keluarga saya,” sebahagian tulisan Lana Nodin di Instagram.

Tidak perlu rasanya ditimbulkan persoalan tentang status anak Lana Nodin dan suaminya. Lebih baik didoakan yang baik baik sahaja buat pasangan ini, ramai sebenarnya akan suka tengok mereka menjadi ibu bapa yang baik. (rtky/m)


“Saya Sedar Silap & Kejahilan Diri Sendiri”

Gara gara sekeping gambar yang tersebar di internet baru baru ini, Uqasha Senrose nampaknya tidak henti henti menerima kritikan peminat tentang cara pemakaian beliau selain sering menerima kata kata kesat di laman sosial peribadi beliau.

Dalam kenyataan terbaru kepada Utusan Malaysia, Uqasha Senrose seakan mengakui kesilapan yang beliau lakukan itu dan meletakkan kejahilan diri sendiri serta cetek ilmu agama sebagai punca kenapa beliau masih melakukan kesilapan dalam hidup.

“Bila difikirkan kembali, saya sedar itu semua kesilapan di atas kejahilan diri sendiri yang masih terlalu cetek ilmu agama. Sebenarnya, bagi saya, manusia ini banyak dugaannya dan kejadian itu merupakan dugaan yang telah tertulis untuk saya”

“Saya akui, iman diri ini tidaklah sekuat mana, kadang kuat, kadang ke laut juga”

“Saya mahu berterima kasih sebenarnya kerana jika tiada yang menegur kesilapan yang dilakukan, mungkin sehingga hari ini saya akan terus melakukan tindakan yang sama tanpa menyedari benda itu salah,” ujar Uqasha Senrose lagi.

Pelakon yang sednag popular dengan drama Tundukkan Playboy Itu mengakui yang tawaran kerja datang mencurah selepas kontroversi tersebut namun beliau akan lebih memilih tawaran yang baik untuk kerjayanya dan tidak tamak untuk mengaut semua. (rtky/m)


Ning Baizura & Suami Mahu Dalami Agama Sebelum Tunai Ibadah Umrah

Impian penyanyi, Ning Baizura mahu ke Tanah Suci bagi menunaikan umrah bersama-sama suami, Omar Sharif Christopher Layton Dalton, bakal tercapai dua tahun lagi apabila beliau merancang ke sana sempena ulang tahun perkahwinan yang ke-10 kelak.

Menyambut ulang tahun kelapan perkahwinannya dengan lelaki mualaf terbabit pada 31 Januari lalu, Ning Baizura yang juga ibu kepada Ryan Sky Dalton berkata dirinya amat bersyukur apabila Omar turut bersedia dan terbuka hati untuk sama-sama mengerjakan ibadat berkenaan.

“Dua tahun lagi tempoh yang ada bagi membuat persiapan untuk ke sana juga bererti usia perkahwinan kami genap 10 tahun. Ia cukup membahagiakan saya,” ujarnya kepada Berita Harian baru baru ini.

“Biasalah, dalam rumah tangga pasti ada pasang surutnya. Bagaimanapun kami berusaha untuk terus mengukuhkan rumah tangga kami. Ia juga proses yang lebih mematangkan kami berdua. Insya-Allah, Tuhan akan membantu mereka yang tidak pernah berputus asa”

“Dialah cinta dunia akhirat saya. Sepanjang bergelar suami isteri, memang tiada gaduh-gaduh besar pun. Suami saya juga pernah berkahwin sebelum ini dan dia jenis lelaki yang ‘cool’. Memang tidak ada masa hendak cemburu buta. Kami sangat menyokong di antara satu sama lain. Kehadiran anak pula memang melengkapkan lagi kebahagiaan kami”

Sebagai persediaan ke Tanah Suci, Ning berkata beliau dan suami sedang mendalami ilmu agama menerusi ustaz yang datang mengajar di rumah.

“Dua tahun ini juga menjadi ruang untuk saya dan suami memperbetulkan kelemahan yang ada, termasuk dalam bab agama,” tambahnya lagi. (rtky/fr)


Reaksi Yuna Bila Ada Peminat Suruh Cakap Bahasa Melayu Di Twitter

Lama kita tidak dengar cerita tentang penyanyi yang menjadi kebanggaan ramai rakyat Malaysia ini kerana sudah menempa nama di industri hiburan Amerika Syarikat. Terbaru, Yunalis Zarai atau Yuna bakal muncul dengan album baru.

Album baru berjudul Chapters itu bakal menemui peminat pada 20 Mei 2016 dan seperti album antarabangsa beliau sebelum ini, Yuna meneruskan tradisi bekerjasama dengan nama besar seperti Usher, Jhene Aiko dan DJ Premier.

Semakin aktif di Twitter melayani peminat sambil mempromosikan album terbaru beliau, satu interaksi Yuna bersama seorang peminat yang mahu beliau lebih banyak bercakap bahasa Melayu di laman sosial itu menarik perhatian kami.

Sure enough, comeback dari Yuna memang kena pada sasaran. Kami suka!

Walaupun kami setuju dengan saranan peminat itu supaya Yuna lebih kerap berbahasa Melayu untuk peminat di Malaysia namun kami juga faham yang Yuna kini mempunyai peminat dari seluruh dunia yang pastinya lebih faham apa yang dikatakan dalam bahasa Inggeris. (rtky/m)


Elly Mazlein Sahkan Bercerai Tahun Lalu

Jika semalam peminat menerima khabar gembira yang penyanyi dan juga pelakon, Elly Mazlein telah selamat menimang cahaya mata pertama beliau namun ada kisah kurang enak disebalik semua itu — status rumahtangga beliau yang menjadi tanda tanya.

Dalam temubual bersama Harian Metro, Elly Mazlein mengesahkan yang beliau sudah bercerai talak satu dengan suaminya yang juga pengarah drama, Azmi Hatta pada tahun lalu.

BACA: Elly Mazlein AKan Kongsi Wajah, Nama Anak Selepas 7 Hari Bersalin

“Cukup untuk saya beritahu, saya dan Azmi bukan lagi suami isteri. Saya mohon maaf kerana tidak dapat berkongsi lebih lanjut berkenaan perkara itu”

“Sudah tiba masanya saya memaklumkan perkara ini memandangkan saya sudah selamat bersalin. Jadi, tidak perlu lagi timbul sebarang spekulasi berkenaan hubungan kami selama ini,” ujar Elly Mazlein.

Beliau juga enggan mendedahkan punca penceraian mereka demi menjaga aib bekas suaminya itu selain tidak mahu sebarang masalah timbul dek kenyataan berhubung penceraian beliau kepada media selepas ini.

“Saya perlu kuat berdepan semua ini. Saya tidak mahu menjadikan perkara itu sebagai penghalang untuk saya meneruskan hidup,” tambahnya lagi. (rtky/m)


Ini 3 Cara Mudah Untuk Tengok Konsert Siti Nurhaliza!

Cuba bayangkan, anda memang minat Dato’ Siti Nurhaliza dari bangku sekolah lagi kemudian anda diberikan peluang untuk menyaksikan persembahan secara live, adakah anda sanggup lakukan apa saja untuk penuhi impian anda? Lebih-lebih lagi, Siti sendiri menyatakan bahawa dia mahu berehat sebentar dari bidang nyanyian selepas ini.

Oleh itu, sebuah konsert berskala besar – Konsert Dato’ Siti Nurhaliza & Friends – akan berlangsung di Stadium Negara pada 2 April 2016 nanti. Lebih manis lagi, konsert ini juga merupakan konsert dalam meraikan ulangtahun ke 20 Dato’ Siti Nurhaliza di dalam industri muzik.

“Konsert ini akan menjadi hadiah kepada peminat saya dan ia adalah terhad kepada 6,000 orang bertuah yang melanggan aplikasi Yonder Music,” katanya sebelum ini. Selain Siti, persembahan konsert itu juga turut disertai nama hebat industri muzik seperti Faizal Tahir, Hafiz Suip, Anggun, Afgan, dan Cakra Khan.

Siapa tahu, mungkin anda adalah orang bertuah yang terpilih untuk menyaksikan Siti Nurhaliza menyanyi di depan mata. Jadi, bagi pengguna Celcom, jangan lepaskan peluang anda. Ikuti 3 langkah mudah di bawah.

1. Langgan Pek Internet Bulanan
2. SMS ke 28882
3. Aktifkan aplikasi Yonder Music

Jika anda ingin betul betul berada di depan pentas ketika konsert berlangsung, anda bolehlah melanggan pelan FATTNET RM88 dan sekaligus berpeluang untuk mendapatkan tempat duduk yang paling hampir dengan Siti Nurhaliza nanti.

Jika anda pengguna Android, klik sini untuk muat turun aplikasi dan pengguna iPhone, klik sini untuk muat turun aplikasi.

Pemenang untuk tiket konsert ini akan dipilih secara rawak setiap hari. Jadi tunggu apa lagi. Mungkin anda adalah orang yang bertuah dan terpilih untuk saksikan persembahan Siti Nurhaliza secara live!

Jika tidak mahu ketinggalan, ikuti laman Facebook Yonder Music atau dapatkan butiran lanjut mengenai konsert di sini.


Elly Mazlein Bakal Kongsi Wajah Dan Nama Anak Selepas 7 Hari Bersalin

Pelakon dan penyanyi, Elly Mazlein yang telah selamat bersalin pada semalam memaklumkan akan berkongsi nama dan wajah anak sulungnya itu selepas tujuh hari kelahiran bayi tersebut.

Memetik laporan Harian Metro, Elly selamat melahirkan bayi perempuan seberat 2.5 kilogram di sebuah pusat perubatan di ibu negara. Menurut Elly Mazlein lagi, beliau bersalin dua minggu awal dari tarikh jangkaan bersalin iaitu pada hujung bulan ini.

“Alhamdulillah, saya selamat bersalin secara normal. Anak juga dalam keadaan sihat,” katanya akan menjalani proses berpantang secara tradisional.

Elly Mazlein mendirikan rumah tangga dengan pengarah drama, Azmi Hatta pada 9 November 2014 dan ini merupakan cahaya mata sulung mereka (rtky/m)


Sam Bunkface Bakal Jadi Bapa September Tahun Ini

Tahniah kami ucapkan kepada Sam Bunkface dan isterinya, Aida Azira Husin, yang bakal menimang cahaya mata pada September depan. Menurut Sam kepada BH Online, dia sangat teruja untuk menanti kelahiran cahaya mata sulungnya itu.

“Sekarang Aida sedang hamil tiga bulan. Perasaan saya sudah tentu seronok dan teruja kerana selepas hampir setahun menunggu, akhirnya saya bakal dikurniakan cahaya mata. Setakat ini isteri saya tidak mengalami alahan teruk”

“Setakat muntah-muntah itu adalah perkara biasa. Kami bagaimanapun belum mengetahui jantina anak dalam kandungan. Saya pula tidak kisah berhubung jantina bayi, asalkan dia sihat dan sempurna,” jelasnya yang ketika ini belum memilih sebarang nama untuk anak mereka.

Selain itu, Sam juga dalam masa yang sama kini banyak membaca buku mengenai keibubapaan namun dia lebih memilih untuk mengikut saranan doktor. Sam dan Aida selamat bergelar suami isteri pada 25 April tahun lalu. (rtky/s)


Remy Ishak Terkenang Dosa Lalu Ketika Tunai Umrah

Enggan berkongsi hajat apa yang didoakan di Tanah Suci ketika mengerjakan umrah bersama ibunya baru-baru ini, Remy Ishak dalam masa yang sama turut menjelaskan apa yang dilalui di sana adalah sangat istimewa dan sukar untuk didapatkan di tempat lain.

“Alhamdulillah, saya rasa seronok. Saya nak cakap pasal benda ni pun ssuah jugak sebab saya rasa kalau orang nak tau perasaan dia, kena pergi kat sana sbb dia adalah satu tempat yang sangat tenang yang membawa kita lebih mengenali agama Islam”

“Saya rasa kat sana dia buat kita lebih dekat mengenang dosa-dosa kita yang telah kita lakukan dalam nak mencari kebaikanlah, untuk hari yang kemudian,” katanya dalam satu temuramah bersama mStar Online.

Tambah Remy, dia sanggup menolak sebarang tawaran kerja ketika diberi peluang untuk menunaikan umrah bersama ibu kerana perkara tersebut telah lama dihajatkan di hati. Selain itu, Remy juga menyatakan dia menyerahkan soal jodoh kepad Tuhan. (rtky/s)


“Jadi Bapa Segera Satu Rahmat”

Menyifatkan kehidupannya kini hampir sempurna, pelakon Nas T atau nama sebenarnya, Nas Muammar Zar Nasruddin menyatakan bahawa dia dalam masa yang sama bersyukur kerana menjadi ayah segera setelah mengahwini isterinya, Atita Haris yang juga merupakan seorang ibu tunggal.

“Saya rasa sudah meninggalkan jauh kawan yang baharu mendapat anak. Apa lagi yang saya boleh katakan, ia satu rahmat. Dia (Opi) seorang anak yang bijak, manja dan suka menyakat saya. Dia juga selalu meminta saya mengangkatnya, yang secara tidak langsung bagus sebagai sebahagian senaman bahu”

“Saya lelaki yang bertuah memilikinya dalam hidup ini. Saya umpama berada di tempat yang betul pada waktu yang tepat,” jelasnya kepada BH Online.

Sementara itu, Nas-T juga menyatakan bahawa mereka kini berdua sedang sibuk dengan kerjaya dan belum sempat untuk meluangkan masa untuk bercuti bersama-sama. Apa pun, semoga keluarga ini akan terus kekal bahagia hingga ke Jannah. (rtky/s)